Uvažavajući predlog i preporuke Mitropolije predsjednik SO Kolašin Milan Đukić je održao sastanke sa direktorom ZU Dom zdravlja Kolašin Milanom Markovićem i direktorima škola sa seockog područja – Jelenom Janković, Sonjom Bulatović, Nikolom Bakovićem i Dušanom Arsovićem. Tom prilikom ih je upoznao sa namjerom Skupštine opštine i Mitropolije da se sredstva za svetosavsku akademiju u Kolašinu ove godine iskoriste za potrebe zdravstvenih i školskih institucija kojima rukovode.\nPrema riječima direktora DZ Kolašin ova sredstva će biti utrošena u nabavku nove medicinske opreme kojom će se unaprijediti zdravstvena zaštita naših sugrađana. Direktori škola su se zahvalili i istakli da će sredstva biti iskorištena za nabavku knjiga i didaktičkog materijala za učenike.\nPredsjednik Skupštine je povodom ovogodišnjeg obilježavanja Sv. Save saopštio:\n„U namjeri da kao evropsko i građansko društvo u cjelosti njegujemo kulturno i istorijsko nasleđe, u Kolašinu je uspostavljen višedecenijski kontinuitet svetosavskih akademija. Moram da istaknem da sam kao predsjednik SO u protekle 4 godine imao kvalitetnu i iskrenu saradnju sa Mitropolijom kao i svim akterima na organizaciji svetosavskih akademija, kao uzvišenih svetkovina kulture i obrazovanja koje su u ovom periodu bile lišene svake vrste političkih prizvuka i projekcija. Osnovna ideja ove manifestacija je uvijek bila da kroz kulturnu i obrazovnu funkciju Sv. Sava služi svim generacijama kao primjer uzvišenog intelekta, univerzalne mudrosti i pravoslavne duhovnosti.\nUsled otežanih okolnosti zbog zdravstvenih mjera, ove godine nećemo imati prilike da prisustvujemo uobičajenom kulturno – umjetničkom programu. Međutim, smatrao sam da sredstva Skupštine opštine predviđena za ovu manifestaciju treba iskoristiti na adekvatan način. U dogovoru sa Mitropolijom sredstva predviđena za svetosavsku akademiju biće preusmjerena za nabavku medicinske opreme za kolašinski Dom zdravlja i knjiga za osnovne škole na seockom području. Nadam se da će godina pred nama donijeti bolje zdravstvene prilike u kojima će biti organizovane brojne kolašinske kulturne, obrazovne i sportske manifestacije koje građani Kolašina s nestrpljenjem očekuju.”


Šta ako Miha ode? - Sportske.net\nŠta ako Miha ode?\nKontakt sa Laciom postoji, iako Mihajlović o tome ne želi da govori. Novembar je još daleko, ima li savez uopšte "plan B"?\nSrpski selektor je ušao u poslednja dva meseca svog ugovora.\nStvari se nisu promenile, ono što je zvaničan stav saveza, ali i Mihajlovića je da će o novom ugovoru razgovarati nakon novembarskih prijateljskih mečeva.\nSa Apenina stižu priče o Laciju, ali Mihajlović odbija svaki razgovor na tu temu, jer ima posao, a takođe i respekt prema kolegi Petkoviću.\nBosanac je ostao na klupi, do nove reprezentativne pauze ostale su još tri nedelje, odnosno četiri utakmice, dočekuju Kaljari i Đenovu, gostuju Milanu i Sampdoriji. U Seriji A, klubovi vole da rasčiste stvari prilikom pauze, kako bi novi trener ima makar par nedelja da se upozna sa ekipom.\nTajming postoji, verovatno Mihajlović, ako će pregovarati sa savezom, traži neke garancije da će Tomislav Karadžić ostati u fotelji, jer kao uslov svih uslova ponavlja da aktuelno rukovodstvo predvođeno predsednikom mora da ostane na svojim mestima.\nHipotetički, šta ako Mihajlović ode?\nPre nekoliko dana pominjan je Dragan Stojković Piksi koga povezuju i sa japanskom klupom posle Mondijala.\nNovi selektor bi za razliku od Mihajlovića na početku mandata imao jasnu situaciju, sadašnji reprezentativci su najbolje što imamo, nema potrebe da bilo koga proverava. Dakle, prijateljske mečeve može da iskoristi za uigravanje tima za naredne kvalifikacije koje počinju u septembru 2014.\nSavez bi morao da posegne za relativno iskusnijim trenerom, priče o davanju šanse nekome iz sopstvenih redova su izmišljanje tople vode. Kandidati su verovatno Ljubiša Tumbaković, Sale Stanojević i Dragan Stojković, ako je već stav da se ne dovede stranac.\n"Nisu godine prepreka, kriterijum je možeš ili ne možeš", rekao je nedavno za naš portal trener Pekinga i nekadašnji trener Partizana Stanojević.\nGodine da, ali bacanje talentovane generacije u naručje nekom treneru koji će se na njima učiti bi bio pucanj u sopstvenu nogu. Takođe, novi selektor bi morao da ima autoritet, ali onaj znanja, preko koga se u Srbiji često prelazi.\nTeško je verovati da FSS razmišlja o nekom drugom, ali bi eventualni izostanak dogovora sa Mihajlovićem, trebalo da donese brzu reakciju, prvi termin za prijateljske mečeve je februar 2014.


Jedan od najčešće odabranih podsistema Pametne kuće od strane klijenata je automatizacija grejanja u stanovima ili poslovnim zgradama u cilju ostvarenja velikih ušteda u energiji tokom žime. Ovaj podsistem se veoma jednostavno integriše i nije potrebno nikakvo dodatno usavršavanje ili tehničko znanje prilikom samog korišćenja.\nPre svega, da bi automatizovano grejanje bilo moguće, grejanje bi trebalo da bude bazirano na nezavisnoj upotrebi gasa, struje, toplotnih pumpi i solaranih panela. Kada je to regulisano, možemo da radimo na projektu i dogovorimo se o načinu na koji će se grejanje kontrolisati.\nCentralni panel može biti odličan alat preko kojeg ćete upravljati temperaturom za željenu prostoriju i odabrani vremenski interval. Na primer, ukoliko vaš stan podelite po zonama (npr. dnevna soba, spavaća soba i dečija soba), možete da isprogramirate samostalno podno grejanje tako da se u sve tri prostorije posebno u određenim vremenskim interavalima podešava željena temperatura. Tokom noći, ukoliko volite da spavate u hladnijoj prostoriji, možete podeseti da vam se podno grejanje isključi dok u sobama gde borave deca možete napraviti temperaturu koja će biti idealna za njihov miran san.


Balotelli imao saobraćajnu nesreću, djevojka u bolnici - SportSport.ba\nBalotelli imao saobraćajnu nesreću, djevojka u bolnici\nMario Balotelli ne prestaje biti u centru medijske pažnje. Međutim, nisu golovi u pitanju.\nBalotelli je danas razlupao svog 200.000 eura vrijednog Bentleya u saobraćajnoj nesreći, koja se dogodila nešto prije 16 sati u Manchesteru.\nItalijanski napadač je, prema prvim informacijama, nepovrijeđen, ali je njegova saputnica prevezena u bolnicu sa povredama glave, nakon što se Mariov Bentley sudario sa Opel Corsom u centru Manchestera.\nJoš uvijek nije potvrđeno ko se nalazio sa Balotellijem u automobilu, ali se pretpostavlja da je riječ o njegovoj djevojci Raffaelli Fico.\nU Manchester Cityu su potvrdili da je Balotelli imao saobraćajnu nesreću, te da nije zadobio povrede.


Lalatović: Vojvodina je favorit, specifična utakmica za mene\nČukarički počinje novu sezonu gostovanjem Vojvodini u Novom Sadu. Utakmica se igra u petak 21. jula od 20 časova i otvara ovogodišnju Superligu odnosno reč je prvom meču prvog kola domaćeg prvenstva.\nŠef stručnog štaba Čukaričkog Nenad Lalatović očekuje tešku i neizvesnu utakmicu i kaže da je Vojvodina favorit. "Nama će to biti prva zvanična utakmica ove sezone, a oni su već odigrali dve u Evropi. To im je prednost, kao i domaći teren, gde su oni uvek uspešni, igraju kvalitetno i dobro. Naravno, tu su i njihovi navijači, a cilj im je Evropa. Favoriti su u ovom meču".\nLalatović je dodao da je utakmica protiv Vojvodine za njega lično specifična, jer je u tom klubu proveo najlepših 13 meseci kao trener i jako uspešnih. "Uspeli smo da stignemo do četvrtog kruga i bili na pola koraka do grupne faze Lige Evrope, a na Karađorđu nisam izgubio nijednu utakmicu 13 meseci".\nOdlazak Nemanje Radonjića iz Čukaričkog je poremetio ekipu, jer prema rečima Lalatovića, moraće da menja igrače na tri pozicije. "Uigrali smo se na pripremama, a sad pred prvu takmičarsku utakmicu menjamo tri pozicije. Nismo taj tim uigravali. Što se tiče povređenih igrača još uvek mi nisu na raspolaganju Marko Docić i Darko Zorić".\nKako je dodao Radonjić je fenomenalan igrač za kog se nada da će to pokazati u novom klubu Crvenoj zvezdi.\nEkipa danas popodne na stadionu Čukaričkog ima poslednji trening pred prvo ovogodišnje gostovanje, posle čega putuje u Novi Sad.


Ako se odazove na poziv suda, Jablanović će se braniti sam - 14.05.2015, Sputnik Srbija\nAko se odazove na poziv suda, Jablanović će se braniti sam\nBivši ministar za povratak i zajednice u kosovskoj vladi i predsednik Srpske liste Aleksandar Jablanović, još nije doneo odluku da li će se 22. maja pojaviti u... 14.05.2015, Sputnik Srbija\npolitika, vesti, svet, srbija, aleksandar jablanović\n08:04 14.05.2015 (Osveženo: 14:47 30.08.2021)\n© FotoAleksandar Jablanović\nBivši ministar za povratak i zajednice u kosovskoj vladi i predsednik Srpske liste Aleksandar Jablanović, još nije doneo odluku da li će se 22. maja pojaviti u svojstvu okrivljenog u Osnovnom sudu u Đakovici, piše današnja „Politika“.\nOn je optužen da je podsticao na nacionalnu, rasnu i versku mržnju, nemir i netoleranciju, kada je Albance koji su kamenovali autobus sa raseljenim Srbima, nazvao „divljacima“, a za delo koje mu se stavlja na teret kazna je od jedne do osam godina zatvora.\nU kratkom razgovoru za beogradski dnevnik, Jablanović je rekao da je poziv primio u utorak, ali da ne vidi nijedan razlog zbog čega bi se odazvao na saslušanje.\n12 Maj 2015, 19:27\n„Ceo slučaj je iskonstruisan kako bi se nanela šteta Srbima koji su uključeni u političke aktivnosti na Kosmetu, a i meni kao lideru Srpske liste. Tužilaštvo u Đakovici nije opravdalo svoje postojanje, jer je dobro poznato da se do sada niko od onih koji su ubijali Srbe, palili srpske kuće, crkve i manastire, nije našao iza rešetaka. Meni je kao čoveku bitno da imam podršku moje države Srbije, ljudi koje predstavljam u političkim krugovima i što uživam bezrezervnu podršku Srpske liste“, rekao je Jablanović, prenosi Tanjug.\nOn je dodao da će se danas sastati sa predstavnicima Evropske unije na Kosmetu kako bi im predočio problem koji se tiče ne samo njega, nego i cele srpske zajednice.\n„Predočiću im da je tužilaštvo dalo sebi previše slobode, okrivljujući nekoga zbog jedne reči, protumačene na način koji odgovara albanskim političarima“, istakao je on.\nNa pitanje da li je angažovao advokata, Jablanović je rekao da mu on ne treba jer se ne oseća krivim.\nDirektor Kancelarije za KiM Marko Đurić ocenio je da je optužnica protiv Jablanovića još jedna u nizu nepravdi uperenih protiv Srba na KiM, a u političkom smislu nosi destabilizujući rizik.\n„Može imati ozbiljne implikacije za odnos Srba ne samo prema pravosudnim instancama, nego i ostalim institucijama u južnoj srpskoj pokrajini. Kosovskim pravosuđem caruje politika koja je vrlo maliciozna kada je reč o interesima srpskog naroda. Ocenjujem to kao ozbiljan korak unazad kad je u pitanju poverenje u institucije koje postaju simbol za nepravdu. Mislim da je to vraćanje na velika vrata verbalnog delikta, ali i brutalan pokušaj da se ograniči političko delovanje Srba i da se oni zastraše“, rekao je Đurić.


Ovako se vara s gasom i PDV-om – NovostiDana.rs\nOvako se vara s gasom i PDV-om\n“Naši službenici su pratili rad sporne kompanije iz Beograda i posle izvesnog vremena imali smo razloga da verujemo da se umesto izvoznog posla, tu zapravo dešavaju mahinacije sa izvozom goriva“, rekao je načelnik Odeljenja za suzbijanje krijumčarenja Ivan Ribać.\nVučić: Oštrije kazne, nema igranja sa državom\nKompanija koja je varala državu, odnosno sve njene građane – poreske obveznike, nije imenovana, verovatno zbog procedure sudskog postupka .\nKako je saopšteno, Ribać je istakao da je umesto da zaista izvozi gas u BiH, pomenuta firma tamo odlazila sa cisternom koja je bila natovarena vodom, dok je u Srbiji podnosila dokumentaciju za povraćaj PDV i time direktno nanosila štetu državnom budžetu.\n“Verujemo da je namera bila da se sa jedne strane naplati povraćaj PDV od Srbije, a da se potom u BiH iz cisterne istoči voda i zaista sipa gas koji je kod naših suseda jeftiniji, kako bi se ostvarila razlika u ceni kada se taj gas proda u Srbiji na crnom tržištu“, naglasio je Ribać.\nOn je dodao da carinska služba sprovodeći opsežne istrage potencijalnih zloupotreba postiže značajne rezultate i daje ozbiljan doprinos borbi protiv sive ekonomije.


Povodom učestalih informacija o problemima javnih prevoznika u državi zbog odlaska vozača na rad u inostranstvo iz Javnog gradskog saobraćajnog preduzeća ''Novi Sad’’ poručuju da je stanje u tom preduzeću stabilno i da nema razloga za brigu oko organizacije javnog prevoza.\nVozni park JGSP ''Novi Sad''\n- Domaćinskim poslovanjem, redovnim planiranjem i uz podršku gradonačelnika Miloša Vučevića i Grada Novog Sada, gradski prevoznik je uspeo da ima dovoljan broj zaposlenih koji će zadovoljiti potrebe za javnim gradskim prevozom – izjavio je direktor JGSP ''Novi Sad'' Milan Stanivuković.\nKao potvrdu ove tvrdnje Stanivuković je saopštio da je Komisija Vlade Srbije na prvoj sednici u ovoj godini odobrila zapošljavanje još 30 vozača u tom preduzeću, a u skladu sa dogovorom iz prošle godine.\n- Zahvaljujući njima i maksimalnim naporima gradonačelnika, rukovodstva preduzeća, sindikata „JGSP Novi Sad 1911“, Samostalnog sindikata JGSP „Novi Sad“ i oba udruženja vozača i mehaničara, JGSP „Novi Sad“ nema problema sa odlascima vozača – ističe Stanivuković.\nPrema njegovim rečima, ne čekajući da stvar postane alarmantna preduzeće je situaciju sa odlaskom vozača dočekalo spremno, tako da se već duže vreme pravi interna baza kadrova koji moraju da prođu sve faze testiranja i selekcije u skladu sa najvišim svetskim normama.\n- Na dnevnom nivou imamo po nekoliko molbi vozača koji žele da rade u našem preduzeću, a javljaju se čak i iz Beograda i ostalih gradova u državi. Sa novim odobrenjem da se zaposli 30 vozača, njihov broj se povećava sa 610, koliko ih je bilo pre tri godine, na današnjih 640 što je dovoljno da se obezbedi funkcionalan i bezbedan javni prevoz – naglašava Stanivuković.\nOn se zahvalio svim vozačima koji su prethodnih godina svojim radom i zalaganjem pomagali preduzeću i građanima Novog Sada.\n- Njihov trud se u skladu sa zakonskim ovlašćenjima nagrađivao plaćanjem vanrednih angažmana, ali nažalost ne može da im se poveća i zarada zbog zamrzavanja plata na osnovu Zakona o privremenom uređivanju osnovica za obračun i isplatu plata, tako da ona ostaje u proseku ista – 54.825,49 dinara neto. Odličnom saradnjom sa Vladom Republike Srbije, gradonačelnikom i Gradom, JGSP „Novi Sad“ će i 2018. godine ostati među najuspešnijim prevoznicima u državi. Narednih meseci u preduzeće će stići sedam kupljenih novih autobusa, a u planu za ovu godinu je veća obnova voznog parka i modenizacija sistema naplate karata – najavio je Stanivuković.\nDodao je i da svi ovi podaci pokazuju da su glasine o nezadovoljstvu u preduzeću, koje su se prethodnih dana sporadično pojavljivale u javnosti, jeftina politička igra pojedinaca.\n- Ne razmišljajući o interesima građana Novog Sada i sudbini više od hiljadu zaposlenih, zarad svojih sitnih ličnih interesa i političkih ambicija pokušavaju da unose nemir manipulacijama i izvrtanjem istine. Rukovodstvo JGSP „Novi Sad“ pratiće viziju jake i stabilne Srbije, tako da će se prioritet uvek davati isključivo dugoročnim i zajedničkim interesima građana i zaposlenih, a ne kratkoročnim interesima pojedinaca – poručio je Stanivuković.\nŠTA KAD PADA KIŠA U NOVOM SADU? Putnicima mokra zadnjica, vozač vozi sa kišobranom (FOTO)\nPokrajinska vlada dodelila 182 miliona dinara za prevoz učenika srednjih škola\nPola Srema ostalo bez autobuskog prevoza\nSREMSKA MITROVICA, INĐIJA - Meštani Pećinaca, Vrdnika, Čortanovaca, Iriga i drugih naselja u okolini Inđije i Mitrovice odsečeni su od sveta jer su ukinute autobuske linije koje su ih povezivale sa susednim mestima, ali i većim centrima. Ovakva situacija posledica je stečaja autobuskog prevoznika „Vojvodina“ iz Novog Sada. Sada je pravi podvig otići iz nekog od ovih mesta do Beograda ili do središta sremskih opština, ali i vratiti se. Najugroženiji su žitelji i posetioci banje Vrdnik.


Ambasade i EK pozivaju na uzdržanost u Crnoj Gori\nTanjug 13. aprila 2021. 07:27\nPODGORICA – Iz Evropske komisije i ambasada SAD i Francuske u Podgorici apelovali su na što hitnije otvaranje političkog dijaloga u Crnoj Gori, nakon što su podignute tenzije zbog navodnog pokušaja nove Vlade za „posrbljavanje” države, pišu Vijesti.\nKako je saopšteno podgoričkom listu, oni pozivaju na uzdržanost i odbacivanje svakog vida nasilja.\nPortparol EK Peter Stano kaže da Evropska unija pažljivo prati dešavanja u Crnoj Gori, prenosi RTCG.\n„U tom kontekstu, pozivamo sve strane da pokažu uzdržanost, poštuju vladavinu prava i krenu u konstruktivan dijalog. Iako je sloboda okupljanja osnovno pravo EU, ono treba da se ostvaruje bez ugrožavanja javnog zdravlja i uz puno poštovanje vladavine prava i javnog reda“, rekao je Vijestima Stano.\nAmerička ambasada ponovila je nedavni komentar Evropske unije, pozivajući sve strane da pokažu uzdržanost i uključe se u konstruktivan dijalog.\n„Iako je pravo na mirno okupljanje temeljno demokratsko pravo, javni red i preventivne zdravstvene mere moraju se poštovati, s obzirom na ozbiljno stanje javnog zdravlja“, navodi se u saopštenju dostavljenom Vijestima.\nDodaje se da američka administracija traži od svih političkih lidera u Crnoj Gori da doprinesu smanjenju tenzija, pozovu na jedinstvo i podrže Crnu Goru koja pripada svim građanima, bez obzira na njihov identitet ili pripadnost.\nIz francuske ambasade istče da život Evropske unije čine diskusije i kompromisi i izražava očekivanje da Crna Gora nastavi da dokazuje da je spremna za takvu evropsku kulturu.\nU odgovoru ambasade Francuske Vijestima navodi se da „mirna politička smena zaslužuje da uvek da bude pozdravljena“.\nZaharova: Albanci pretvorili Kosovo u crnu rupu Evrope\nKo ima najveće plate u Nemačkoj: Jedna grupa radnika…\nNajava izraelske kopnene ofanzive bila zamka?\nKalabuhov: Rusija neće podržati imenovanje Kristijana Šmita\nPrekid vatre u izraelsko-palestinskom sukobu očekuje se…


TotalCar.rs » I Kinezi hibrid za trku imaju\nBYD, hibrid, Kina, novo, Video\n0 komentara 4323 pregleda\nKinesko tržište automobila u nezadrživom je usponu. Iako slična konstatacija važi i za tamošnju auto-industriju, automobili koji se proizvode u Kini još uvek nisu dobro prihvaćeni van granica ove zemlja.\nKinezi se na razne načine dovijaju ne bi li što pre smanjili zaostatak za aktuelnom svetskom auto-industrijom koji je nastao tokom decenija političke i privredne izolacije. Kako bi ovladali savremenom tehnologijom, njihove kompanije kupuju poznate svetske auto-brendove, prave zajednička preduzeća sa etabliranim evropskim, američkim i japanskim proizvođačima i angažuju dokazane svetske stručnjake iz automobilske industrije.\nIako se van kineskih granica malo zna o automobilima koji se izrađuju i prodaju isključivo na domaćem tržištu, Kinezi proizvode veliki broj modela iz svih automobilskih segmenata, pa i električne i modele sa hibridnim pogonom.\nJedan je od takvih automobila je BYD Qin Hybrid. Mada izgleda kao tipičan kineski sedan srednje klase, ovaj model u sebi krije pogonski sistem koji je u stanju da proizvede čak 300 ks. Ako je verovati Kinezima, BYD Qin brži je od mnogih poznatih automobila sa sportskim pretenzijama, slične, ali i manje snage.\nKako bi kupce uverio u to, proizvođač je upriličio “drag” trku svog hibridnog modela sa još 8 automobila sportskih karakteristika.\nRezultat trke, u kojoj je BYD Qin odneo pobedu nad svim drugim učesnicima, može da izgleda kao jeftina reklama. Ipak, ako se uporede karakteristike motora i performanse automobila, vidi se da se samo par modela, poput Mitsubishija Lancer Evolution, Volkswagena CC ili Nissana 350Z, mogu meriti po snazi sa kineskim hibridom.\nBYD Qin je opremljen pogonskim sistemom koji se sastoji iz 1.5 litarskog turbo-benzinca i dva elektromotora. Tri motora u kombinaciji isporučuju 303 ks (223 kW) i maksimalni obrtni moment koji iznosi 440 Nm.\nPrema fabričkim podacima, automobil je u stanju da pređe 50 km ako za pogon koristi samo elektromotore. Ubrzanje od 0 do 100 km/h iznosi oko 6 sekundi, a maksimalna brzina ograničena je na 185 km/h.


Vesterman: Kao dete sanjao sam da mi Obradović bude trener - SPORTSKI ŽURNAL\nFrancuski bek i bivši igrač Partizana, pre dolasaka u Istanbul dve sezone je proveo u Žalgirisu, gde mu je trener Šarunas Jasikevičujus\nKošarakas turskog Fenerbahčea Leo Vesterman rekao je da mu je dečački san bio da igra u ekipi koju trenira Željko Obradović.\n- Željko Obradović je jedni trener u Evropi o kome sam kao dete sanjao da me trenira. Kada igrate u ekipi koju on trenira uvek ste u najboljoj prilici da da osvojite Evroligu i da igrate na vrhunskom nivou - rekao je Vesterman, a prenosi Jurohups.\n- Obradović je sličan Šarunasu. Na terenu je grub, viče na tebe, ali van parketa je fenomenalna osoba. Imaju sličnu košarakšku filozofiju. O Željku sam čuo najbolje stvari - zaključio je bivši plej Partizana.\nObradović je najtrofejniji evropski trener ikada sa čak devet trofeja Evrolige – sa Partizanom (1992), Huventudom (1994), Real Madridom (1995), Panatinaikosom (2000, 2002, 2007, 2009, 2011) i Fenerbahčeom (2017).


Direktorima plata kao gradonačelniku\nPredlog gradonačelnika Igora Pavličića da se direktorima javnih i komunalnih preduzeća smanje plate izazvao je prvo neslaganje između većine i odbornika SRS na jučerašnjoj sednici Skupštine grada\nZrenjanin tri meseca čeka građevinsku dozvolu za obilaznicu\nGradonačelnik Zrenjanina Čedomir Janjić izjavio je danas da grad radi na rešavanju jednog od najvažnijih problema, izgradnji obilaznice, ali da se već tri meseca čeka građevinska dozvola za koju je zadužena pokrajinska uprava u Vojvodini.\nLekarke tvrde da krivicom direktora u banju "Rusanda" stiže sve manje pacijenata\n- Ukoliko se nešto hitno ne preduzme, u Specijalnoj bolnici za rehabilitaciju „Rusanda“ u Melencima, medicinsko osoblje ostaće bez posla, a pacijenti bez lečenja - upozorava mr Natalija Stojkov, psiholog u toj banji.\nTrudnice daju za preglede 1.000 evra\nIako se tek dolazak bebe doživljava kao udar na kućni budžet, ni vođenje trudnoće danas nimalo nije zanemarljiv trošak jer samo za preglede, analize i neophodne vitamine tokom devet meseci trudnica mora da izdvoji 50.000 dinara, u najboljem slučaju.\nHoće da otkupe stanove koje koriste\nKikinda - Izbeglice iz Bosne i Hercegovine i Hrvatske koje su u Kikindi pre tri godine dobile stanove u Bloku 35, u Ulici Nikole Aleksića, žele da uđu u postupak otkupa stanova koje su zajednički izgradile nemačka humanitarna organizacija "Help" i lokalna samouprava.\nSombor: Za siromašne 130 miliona dinara\nGradska vlast u Somboru obezbedila je 550 paketa za korisnike socijalne pomoći u 15 sela na teritoriji grada.\nSvedoci izjavili da nisu videli ko je ubio mladića\nNOVI SAD - Svedoci tuče između navijača Vojvodine i Partizana u kojoj je metkom iz pištolja ubijen Dejan Dimitrijević (27) i ranjen maloletni S. B. (17) izjavili su juče na suđenju da su čuli pucnjavu, ali da nisu videli ko je te noći pucao.\nPokrajinska priznanja "Pavle Jovanović" i "Milutin Milanković" dramskoj umetnici Miri Banjac i prof. dr Biljani Škrbić\nDobitnik Pokrajinskog priznanja u oblasti umetnosti „Pavle Jovanović“ za 2019. godinu jeste dramska umetnica Mira Banjac, a Pokrajinskog priznanja u oblasti nauke „Milutin Milanković“ prof. dr Biljana Škrbić, redovni profesor na Tehnološkom fakultetu Univerziteta u Novom Sadu, odlučila je jednoglasno Komisija za dodelu pokrajinske nagrade i pokrajinskih priznanja.\nNajveće gužve u Futoškoj\nNovi Sad - Radovi na komunalnoj infrastrukturi, intenzivirani u avgustu, otežali su saobraćaj na nekoliko važnih pravaca u gradu, posebno u Futoškoj i ulici Kornelija Stankovića, dok je vozilima nemoguće proći u vođe ulica na Telepu koje su se našle na trasi budućeg Somborskog bulevara.\nU Somboru smešteno 122 migranta iz Avganistana\nU somborski prihvatni centar stigla je prava grupa od 122 migranata koji čekaju prelazak mađarske granice.\nNema vozova preko Dunava\nIako je od zvaničnog otvaranja rekonstruisanog železničkog mosta kod Bogojeva prošlo više od godinu i po dana, železnički saobraćaj između Srbije i Hrvatske nije uspostavljen.


Picula: Evropske institucije dugo upozoravale na rad Medenice\nTanjug 23. aprila 2022. 20:53\nPODGORICA – Privođenje bivše predsednice Vrhovnog suda Vesne Medenice ima potencijala da posluži kao okidač za razbijanje dugog i čvrstog lanca korupcije i organizovanog kriminala u Crnoj Gori, izjavio je izvestilac Evropskog parlamenta Tonino Picula.\nPicula je za podgoričku Novu M kazao da su evropske institucije dugo upozoravale na delovanje Medenice, zbog čega, kako je naveo, ne čudi oštra reakcija javnosti.\n„U svakom slučaju, ovo privođenje ima potencijala da posluži kao okidač za razbijanje dugog i čvrstog lanca korupcije i organizovanog kriminala. Luka Bar, za ljude koji se bave organizovanim kriminalom već dugo predstavlja bescarinsko područje, područje bezvlašća“, rekao je Picula.\nPicula je kazao da je u Luci Bar nekoliko puta razbijen lanac krijumčarenja robom.\n„I svaki put je to bilo obeleženo napisima kako je to kraj, ali u najboljem slučaju radi se o početku kraja, jer hobotnica korupcije ima duge krake“, ukazao je specijalni izvestilac za Crnu Goru.\nOn je istakao da je potrebno stabilno pravosuđe za obračun sa kriminalom.\n„Preko je potrebno da pravda i sudstvo u Crnoj Gori prodišu u nekontaminiranom okruženju i zaista se nadam da će sve korumpirane osobe na položajima što pre biti uklonjene iz sudstva“, kazao je Picula, prenela je Mina.


UG Multipla Skleroza Istocne Hercegovine - Skupstina udruzenja MS Sarajevsko - Romanijske regije\n07. 06. 2008. godine u motelu Topalovic u Istocnom Sarajevu, odrzana je 3. Skupstina Udruzenja multiple skleroze Sarajevsko- Romanijske regije.\nNa Skupstini je bilo prisutno 15-tak udruzenja MS-e iz Srbije, Vojvodine i Republike Srpske. Predsjednica udruzenja gospodja Ljilja Radosevic zahvalila se svim prisutnim, i ukazala na veoma tezak polozaj udruzenja, i nerazumijevanje lokalnih vlasti o ovom problemu. Gosti iz Srbije su iznijeli svoja iskustva u nametanju lokalnim vlastima, i uspjeh u radu sa oboljelim. Otvorena su pojedina preduzeca, oba drustva MS-e (Vojvodine i Srbije) izdaju redovno svoje casopise, a veliki broj se bavi pravljenjem raznih predmeta i skluptura. Jos jednom je pokazano da ovakva i slicna druzenja moraju da se nastave jer su ovo vrlo bitni momenti za sve oboljele, gdje oni razmjenjuju misljenja, ukazuju na najbolje nacine borbe sa ovom bolesti, daju svoje prijedloge za dalje korake u radu udruzenja.


VLADA RS U MARTU USVAJA OSNIVAČKA AKTA KOJIMA ĆE ŽELEZNICE SRBIJE BITI TRANSFORMISANE: OSNIVAJU SE HODING I TRI ZAVISNA DRUšTVA ZA PREVOZ PUTNIKA, PREVOZ ROBE I żELEZNIčKU INFRASTRUKTURU\nDruštvo za prevoz robe će već u 2016. imati 50 odsto niže subvencije, u 2017. će to biti 80 odsto, a od 1. januara 2018. će potpuno tržišno poslovati, rekao je državni sekretar u Ministarstvu građevinarstva, saobraćaja i infrastrukture Dejan Trifunović.\nOn je kazao da je cilj domaće saobraćajne politike da se transport robe primarno u budućnosti odvija železničkim saobraćajem.\nTrifunović je podsetio da je proces reformi železnica formalno krenuo početkom ove godine prvom sednicom Radne grupe i izborom novog rukovodstva tog preduzeća, kao i da su u radnu grupu uključni predstavnici najvažnijih resora vlade, međunarodne organizacije i Delegacija EU u Srbiji. Ministarstvo će od novog rukovodstva tražiti nedeljne izveštaje kako bi se kontrolisala reforma tog preduzeća\n"Od novog rukovodstva se očekuje da sprovodi reforme, poveća stepen efikasnosti investicija kako se ne bi desilo da plaćamo penale za nepovučena sredstva, a očekujemo i sprovođenje svih mera za povećanje prihoda i smenjenje troškova", poručio je Trifunović.\nOn kaže da će proces reforme železnica biti definisan jednim dokumentom u drugoj polovini ove godini, koji će imati vrlo jasne smernice. Trifunović dodaje da je za ovu godini definisan proces reformi u okviru devet tačaka.\nIzvor: Vebsajt Ministarstva građevinarstva, saobraćaja i infrastrukture, 30.01.2015.


Rasplet krize u Libanu, Hariri poručuje: Slobodan sam, hteo sam pozitivan šok - Sputnjik Srbija\n10:53 13.11.2017 Preuzmite kraći link\n„Haririjeve opaske iznete u nedelju daju malu nadu o njegovom mogućem povratku kući… Iran se ne meša u libanske stvari“, izjavio jue portparol iranskog Ministarstva inostranih poslova Bahram Kasemi“, preneo je Rojters.\nHariri je ju u jučerašnjem intervjuu, koji je dao uživo za „Future TV“ stanicu povezanu sa njegovom političkom strankom, rekao da je slobodan i da će se veoma brzo vratiti u Liban.\n„Slobodan sam“, rekao je Hariri i najavio da će se „u narednim danima“ vratiti u Liban, preneo je AP.\nOn je najavio da će se u zemlju vratiti da potvrdi ostavku, u skladu sa libanskim ustavom, javlja Rojters.\nHariri je, takođe, rekao da se na ostavku odlučio u interesu Libana i kako bi zemlju spasao od neposredne opasnosti, ali nije precizirao kakve.\nZadržavajući suze, Hariri je rekao da je svrha njegova ostavke bila da „izazove pozitivan šok“ u zemlji, kao upozorenje na mešanje Irana koje, kako je naveo, narušava odnose sa drugim arapskim zemljama.\nHariri je rekao i da „ne može da bude jedini koji pravi ustupke, dok drugi rade šta god žele“.\nTakođe je upozorio da bi se Liban mogao naći na udaru arapskih sankcija, a istovremeno je izrazio želju da njegova zemlja ostane neutralna u regionalnim sukobima i da se na svrstava na stranu Irana.\nMaraton za Haririja\nHariri se danas obratio u intervjuu libanskoj televiziji nakon pritisaka libanskih zvaničnika koji kažu da njegova ostavka nije prihvaćena jer je objavljena iz Saudijske Arabije, dok libanski predsednik tvrdi da Haririja protiv njegove volje drže u Saudijskoj Arabiji.\nMaraton u Bejrutu\nRanije danas, hiljade Libanaca koji su učestvovali u godišnjem maratonu u toj zemlji pozvali su Haririja da se vrati kući nakon što je podneo ostavku pod misterioznim okolnostima, tokom posete Saudijskoj Arabiji.\nMnogi Libanci smatraju da je Hariri u kućnom pritvoru kao deo saudijskog plana o potkopavanju koalicione vlade koju je on oformio sa Hezbolahom prošle godine.\nSaad Hariri, Liban, Saudijska Arabija, Iran


RTCG - Radio Televizija Crne Gore - Nacionalni javni servis :: Ekonomija :: Prihod EPCG 218,7 miliona €, dobit 2,2 miliona\n17. 11. 2020. 14:13 >> 14:13 0\n"Novi koronavirus usporio je ekonomiju i negativno uticao na energetski sektor gdje je došlo do pada potrošnje električne nergije i nestabilnosti berzanskog trgovanja", navodi se u saopštenju.\n"Naime, deficit pаdаvinа značajno je uticao na poslovni rezultat Kompanije. I pored dobre spremnosti i stabilnog funkcionisanja priozvodnih objekata, jedan od glavnih faktora lošijeg rezultata u odnosu na prethodnu godinu jeste manja proizvodnja usljed lošije hidrologije", navodi se u saopštenju.\n"Što je 33% manje u odnosu na proizvodnju ostvarenu tokom istog perioda 2019. godine", precizirali su.\n"Što je 16% manje u odnosu na proizvodnju ostvarenu tokom istog perioda prošle godine", kazali su.\n"Naime, u prvih devet mjeseci 2020. godine, distributivna potrošnja je iznosila 1.628 GWh, 9% manje u odnosu na isti period 2019. godine što je doprinijelo manjim prihodima za 14.16 miliona eura", navodi se u saopštenju.\n"U prvih devet mjeseci EPCG je imala dodatni trošak u odnosu na prethodnu godinu po osnovu emisionih kredita CO2 kao i uvećane troškove akcize na ugalj u iznosu većem od 8 miliona eura", saopšteno je iz kompanije.\n"I pored očekivanih rezultata, EPCG je kao društveno odgovorna kompanija, a usljed negativnog uticaja pandemije u ovom periodu, dodatno subvencionisala skoro 20.000 domaćinstava, korisnika prava na subvenciju za električnu energiju, u iznosu od 1,55 miliona eura. Uz optimizaciju raspoloživosti postrojenja i smanjenje troškova investicioni ciklus Kompanije sprovodi se za sada nesmetanom dinamikom uz sigurno snabdijevanje svih kupaca u Crnoj Gori", zaključuje se u saopštenju.


Ovo je prvi sastanak glavnog tužioca sa novoimenovanim rukovodiocem Granične policije BiH.\nTužilaštvo BiH i Granična policija BiH imaju dobru i intenzivnu saradnju, od samog osnivanja ovih institucija, u procesuiranju krivičnih djela koja se odnose na krijumčarenje osoba, neovlašten međunarodni promet opojnim drogama, krijumčarenje robe i ostalih krivičnih djela koja su u nadležnosti ovih institucija.\nNa sastanku je razgovarano o formiranju specijalističkih timova, po uzoru na USKOK u Republici Hrvatskoj, a sličnom modelu BH USKOK-a koji je već formiran između Tužilaštva BiH i UIO BiH.\nSpecijalistički operativni timovi će biti sastavljeni od predstavnika iz Tužilaštva BiH i Granične policije i koji će u svakodnevnoj koordinaciji raditi na otkrivanju i krivičnom procesuiranju počinilaca organiziranog kriminala i svih krivičnih djela u nadležnosti Tužilaštva BiH i Granične policije BiH.\nDobra saradnja između pravosudnih i policijskih institucija i dobri rezultati u borbi protiv organiziranog i prekograničnog kriminala, bitan su segment u procesu evropskih integracija Bosne i Hercegovine i ova saradnja nastavit će se i u budućnosti.


Odgođen početak homologacije vozila u BiH - Klix.ba\nbiznis Odgođen početak homologacije vozila u BiH\nOdgođen početak homologacije vozila u BiH\n15.11.2010. u 12:55\nPrva homologacija pojedinačnih vozila koja je najavljivana za danas, odgođena je do daljeg, potvrdio je Feni Drago Talijan, direktor Centra za motorna vozila Banja Luka, koji je na čelu Konzorcija za primjenu Pravilnika o homologaciji.\nDa bi se započelo s homologacijom, prema njegovim riječima, Vijeće ministara BiH treba da stavi van snage Odluku o zabrani uvoza vozila starijih od sedam godina, te da se donese odluka koja bi omogućila carinjenje homologiziranih vozila.\nIpak, Talijan očekuje da će biti ispoštovan rok, 4. decembar za uspostavu sistema homologacije vozila u BiH.\nKonzorcij je ranije uspostavio informatički sistem za primjenu postupka homologacije, a formirana je i mreža tehničkih servisa koji će da se bave pregledom vozila i dokumentacije.\nUvođenje homologacije omogućilo bi da građani BiH mogu uvoziti vozila i do 12 godina starosti, a uslov bi bio da vozilo posjeduje euro tri motor.


Kostreš: Pastor da sprovodi odluke ili da se skloni | Autonomija\nKostreš: Pastor da sprovodi odluke ili da se skloni\nLSV će tražiti smenu Ištvana Pastora?\nZamenik predsednika Lige socijaldemokrata Vojvodine Bojan Kostreš izjavio je da predsednik Skupštine Vojvodine Ištvan Pastor treba da se skloni sa tog mesta, ukoliko ne želi da sprovodi odluke koje je doneo pokrajinski parlament.\n„Ili je Pastor spreman da kao predsednik Skupštine Vojvodine sprovodi odluke te skupštine, ili treba da se skloni sa tog mesta“, rekao je Kostreš za Radio-televiziju Vojvodine.\nNa pitanje da li to znači da će LSV tražiti smenu Pastora, rekao je da se njegova stranka o svim potezima dogovora sa koalicionim partnerima, ali i da „sigurno neće dozvoliti da se odluke Skupštine Vojvodine ne sprovode“.\n„Vrlo brzo ćemo izaći sa konkretnim predlogom i tada će biti poznat i odgovor na vaše pitanje“, kazao je Kostreš.\nOn je naveo da je izvestan dogovor između LSV, Demokratske stranke i Nove demokratske stranke oko rekonstrukcije Pokrajinske vlade i dodao da je u tom pogledu jedina nepoznanica stav Pastorovog Saveza vojvođanskih Mađara, posebno nakon odluke SVM da ne glasa za Deklaraciju o ustavnim promenama, koju je Skupština Vojvodine usvojila glasovima poslanika LSV, DS i NDS.\nPrema Kostrešovim rečima, SVM mora da se opredeli da li je deo vladajuće koalicije ili nije i ocenio da je Pastor neprihvatanjem Deklaracije pokazao da ne želi da bude deo te većine.


'Tramp nagovestio da nije veliki optimista'\nIzvor: B92, 05.Nov.2018, 12:12\n"Tramp nagovestio da nije veliki optimista"\nAmerički predsednik Donald Tramp izjavio je da je njegov fokus pre svega na izborima za Senat.\nOn je, ocenjuje agencija AP, time nagovestio da nije veliki optimista povodom mogućnosti da njegovi republikanci zadrže kontrolu nad Predstavničkim domom Kongresa SAD.\nAmerikanci će u utorak birati svih 435 kongresmena i trećinu članova Senata, a deluje da Tramp dva dana pred izbore pokušava da >> Pročitaj celu vest na sajtu B92 << se distancira od sudbine republikanskih kandidata za Predstavnički dom, navodi Asošiejted pres.\n"Mislim da ćemo dobro proći na izborima za Predstavnički dom. Ali, kao što znate, moj primarni fokus je na Senatu i ja mislim da zaista dobro stojimo na izborima za Senat", rekao je Tramp novinarima.\nOn je dodao da je entuzijazam republikanaca veći nego ikad pre, ali njegova izjava ipak, navodi AP, ukazuje da nije veliki optimista povodom izgleda svoje stranke da zadrži većinu u Predstavničkom domu.\nTramp učestvuje na predizbornim skupovima u tradicionalno republikanskim saveznim državama Džordžija i Tenesi, gde će podržati kandidate na izborima koji bi mogli znatno da preoblikuju njegov mandat.\nDanas: Fijat pokrenuo proizvodnju nakon dvonedeljnog prekida\nDanas: SAD: Izbori prilika za demokrate\nNezavisne Novine: AP: Tramp nije optimista pred izbore za Predstavnički dom\nDanas: Napast izbora za Kongres


Volkswagen u panici? - Auto Republika\nEvropska unija je dve nedelje udaljena od izbora koji će odrediti strukturu kontinentalnog parlamenta u bliskoj budućnosti. U vreme kada je više pitanja nego odgovora u EU, koja čini se polako puca po šavovima, glasanje je od ključnog značaja posebno za krupan kapital.\nPrateći maksimu „da je svaki glas bitan“, Volkswagen je posao jasan signal ljudima koji su na njegovom platnom spisku, o čemu smo već naširoko pisali, a sada je izložen i ogroman transparent dimenzija 12 x 27 metara na zidu fabrike u Volfsburgu.\nVW apeluje na radnike da glasaju „za Evropu“, i u isto vreme poziva Evropljane da učine isto.\nNaravno, čitava stvar je podržana od strane visokog rukovodstva kompanije i predstavnika radničkog saveta grupe, uz natpise na 16 jezika.\nEvo i saopštenja: „Svako ko želi da ima svoj udeo u budućem razvoju Evropske unije bi trebalo da izađe na izbore. Evropa se tiče svakoga od nas. To je razlog zašto mi iz upravnog odbora Volkswagen grupe i radničkog saveta grupe, zajednički apelujemo da učestvujete u izborima. Iskoristite svoje glasačko pravo i pomozite oblikovanju budućnosti Evrope.“\n„Za globaliste“, dodali bismo mi.\nVolkswagen kaže da će zadržati transparent na zgradi do dana kada će izbori biti održani u Nemačkoj, što je 26. maja. U zemljama članicama EU, parlamentarni izbori startuju 23. maja i završavaju se 26. maja.\nZaposleni u Volkswagen grupi čine popriličnu glasačku silu s pola miliona ljudi širom Evrope, predstavljajući 75 odsto ukupne radne snage kompanije. Nemački koncern poseduje 69 objekata na Starom kontinentu, svih 12 marki koje su pod njegovom kapom.\nOčigledno je krupan kapital zabrinut za eventualan pojačan suverenitet i integritet evropskih zemalja, koje bi potencijalno veći deo kontrole nad ekonomijom, pravima radnika i profitom, mogle da prebace u okrilje državnih institucija. Zato gotovo frenetična kampanja VW-a ne čudi.\ntags: EU evropa evropska unija evropski parlament parlamentarni izbori volkswagen\nprevious Volkswagen uplašen od evroskeptika pred parlamentarne izbore u EU\nnext FCA će potrošiti gotovo 2 milijarde evra na kazne i kredite\nZaigrala mecka i pred njihovim vratima.


Ističu da je vođenje Vinogradarskog registra i Vinarskog registra sa ažurnim podacima od velikog značaja i sa aspekta ispunjenja obaveza proisteklih iz usklađivanja sa propisima Evropske unije.\n"Imajući u vidu da je vođenje ovih registara obavezno u EU i da se finansiranje vinogradarsko - vinskog sektora u EU vrši finansijskim sredstvima čiji iznos zavisi od površina pod vinogradima upisanih u Vinogradarski registar", objavljeno je na sajtu Ministarstva poljoprivrede.\nTakođe, vođenje ovog registra je važno kako bi se na adekvatan način mogle planirati mere podrške razvoju sektora vinogradarstva i vinarstva, ali i raspolagati podacima o postojećoj proizvodnji grožđa i vina.\nZašto je vino ukusnije kad je starije i kad smo mi stariji\nPrecizirano je da su podsticajne mere u Srbiji koje su namenjene investicijama u vinogradarskom i vinarskom sektoru uslovljene upisom u Vinogradarski registar i Vinarski registar.\nTakođe, upis svakog gazdinstva u ove registre značajan i iz aspekta njihove mogućnosti korišćenja finansijskih sredstava koje država izdvaja za ove namene.\nNavode da se upis proizvođača grožđa u Vinogradarski registar i proizvođača vina u Vinarski registar može uvek obaviti.\nZNAČI LI OVO DA ĆEMO U HRVATSKU LAKO NA MORE Ovo je oglas koji govori mnogo\nUprkos velikoj neizvesnosti kada će se turistički tokovi ove turističke sezone zahuktati u većoj meri, što se očekuje tek krajem maja, praktično sve veće turističke kompanije u Hrvatskoj počele su da traže sezonske radnike.\n(UŽIVO) LIGA ŠAMPIONA Real Madrid napada Bergamo, Nemci i Englezi igraju u Mađarskoj\nBikini kao konac! Žena reprezentativca Srbije pokazala telo nakon drugog porođaja i OSTAVILA BEZ DAHA /FOTO/


Protest zbog globalnog zagrevanja uporedo sa 'prslucima'\nProtest zbog globalnog zagrevanja uporedo sa ‘prslucima’\nTanjug 16. marta 2019. 20:06\nPARIZ – Uporedo sa protestima „Žurih prsluka“ koji su prerasli u nerede u Parizu, u drugom delu francuske prestonice više desetina hiljada ljudi je na mirnim demonstracijama apelovalo na francusku vladu da se efikasnije bori protiv globalnog zagrevanja.\nMeđu oko 30.000 okupljenih bile su brojne porodice, filmske zvezde, aktivisti i političari, a njihov protestni marš se kretao od čuvene pariske Opere Garnije do Trga Republike.\nNa protestima su se mogli videti transparenti sa natpisima „Nema planete B“ i „I dinosaurusi su mislili da imaju vremena“, javio je AP.\nDanašnji protest u Parizu bio je jedan od više desetina protesta za borbu protiv globalnog zagrevanja održanih u drugim francuskim gradovima, dan nakon klimatskih demonstracija u nekoliko stotina gradova širom sveta.\nUčesnici pariskih demonstracija, koji su pevali pesme i držali se za ruke, u svakom slučaju, bili su potpuna suprotnost u odnosu na istovremene nerede u jednom od najelitnih kvartova „grada svetlosti“, gde su pristalice „Žutih prsluka“ na Jelisejskim poljima podmetale požare po luksuznim radnjama, palile gume na automobilima i sukobile se sa francuskom policijom.


Da li vam se i ruke “uspavaju” dok spavate – Domaci Kolaci\nDa li vam se i ruke “uspavaju” dok spavate\nJune 22, 2022 admin zdravlje i lepota 0\nDa li vam se i ruke uspavaju dok spavate i brinete se da li nešto nije u redu? U većini slučajeva, verovatno samo spavate sa rukom u pogrešnom položaju i izazivate prekid cirkulacije, ali postoje i neki medicinski problemi koji mogu da dovedu do ukočenosti ruku.\nDa biste smanjili ili sprečili da se ovo desi, isprobajte sledeće savete:Pazite da vam ruke ne budu ispod jastuka ili glave dok spavate.Nemojte ležati direktno na ruci i prekinuti cirkulaciju.Nemojte zaspati sa rukama u šaci; pokušajte da ih ne uvijete.Držite ruke iznad srca da biste im pomogli da se „probude“.Pokušajte da pijete čaj od đumbira, koji može poboljšati cirkulaciju.Pokušajte da radite vežbe za jačanje ramena, vrata i ruku.\nAko možete da vidite mačke na ovoj ilustraciji spadate u 1% ljudi\nDivan spoj korica sa orasima i kakaom i vazdušastog krema od žumanaca


Kako se reklamriati u vremenima koja dolaze? Reklamiranje putem sadržaja povoljno, prirodno i efikasno.\nInternet Reklamiranje Danas\nOglašavanje na internetu kroz vreme ako se uzme relativno zaniemarljiv period od recimo 4-5 godina unazad i danas nije identično. Kako je konkurencija na internetu iz dana i dan sve veća a i kako se svest i navike korisnika intrneta menjaju i napreduju tako reklamianje na webu postaje sve teže, a u budućnosti se predviđa rast takvog trenda.\nProduktivnost tradicionalnih intrenet reklama koju smo navikli da vidimo u header, footer, sidebar sekcijama u vidu slikovnih i tekstualnih banera sve više opada, jer korisnici sa jedne strane sve više pimenjuju Ad Blocker-e a sa druge strane njihivu pažnju sve manje privlače pomenuti tipovi reklama, samim tim opada i efikasnot ovakvog reklamiranja.\nŠta nas onda čeka u novoj eri internet reklamiranja i prodaje? Kako studije i itraživanja kažu danas a sve više u budućnosti reklame će biti sastavni deo sadržaja sajta. U inbound marketingu koji je aktuelni marketinški trend, reklama mora pratiti priču o kojoj govri sadržaj na kom se reklamiramo, odnosno u totalnom skladu sa sadržajem sajta, što znači da link, video ili kratak pasus teksta koji govori o vašoj fimri, usluzi, proizvodu treba da sastavni deo neke priče, bloga, sadržaja na socijalnoj mreži.\nKad je reklamiranje u okviru inbound marketinga u pitanju najlakše ga je objasniti jednom rečenicom – „Prava priča na pravom mestu na pravi način“\nPravo mesto je ono mest čija je tematika, logika odnsono sadržaj što bliži vašem sadržaju, a sa druge strane što bolji rank to bolje po vas.\nPravi način predstavlja da sadržaj te priče bude optimizovan prirodan i koristan, što informativniji i edukativniji sadržaj to je veća pažnja posetioca. A prava priča da vaš sajt, firma proizvod, usluga ili nešto peto imaju što bolje rezultate od takve reklame.\nPosvetili smo poseban članak Inbound Marketingu kako bi vam bilo jasnije šta zapravo predstavlja, saznaćete korak po korak kako od stranca preko posetioca do realizovanog kupca u sitemu Inbound Marketinga


RTS :: Nikolić: Rusija sprečila ID da formira državu na način primenjen na Kosovu\nPolitika Nikolić: Rusija sprečila ID da formira državu na način primenjen na Kosovu\nNikolić: Rusija sprečila ID da formira državu na način primenjen na Kosovu\nnedelja, 13. mar 2016, 19:07 -> 00:06\nIntervencija Rusije u Siriji protiv Islamske države direktno je zaustavila formiranje države na način koji je ranije primenjen na Kosovu, izjavio je predsednik Srbije Tomislav Nikolić. Ako Islamska država zaživi u Siriji i uspostavi se kao država, postavlja se pitanje da li će neko iskoristiti primer Kosova da je prizna, rekao je Nikolić u intervjuu za RT.\nPredsednik Srbije je zapitao ako su SAD intervenisale u Iraku, Libiji i Siriji sa dobrim namerama, zašto se sugeriše da Rusija ima loše namere.\n"Naročito otkad je jasno da je ruska intervencija u Siriji protiv Islamske države direktno zaustavila formiranje države na način koji je ranije upotrebljen na Kosovu", rekao je Nikolić.\nOn je rekao da Srbija "hvala Bogu, ima prijatelje i zaštitnike u Savetu bezbednosti UN, naročito Rusiju koja nikad neće dozvoliti da to biti formalizovano u UN".\nNikolić je naglasio da Srbija želi dobre odnose sa Rusijom i sa Zapadom, ali je isključio mogućnost da se ikada pridruži NATO-u.\n"Srbija nikad neće postati članica NATO-a. Tu je odluku doneo narod Srbije, i nijedna vlada je ne može poništiti", istakao je predsednik.\nOn je takođe rekao da iako Beograd želi da se pridruži EU, ako pristupanje znači da će "nas neko naterati da priznamo nezavisnost Kosova i odustanemo od saradnje sa Rusijom, onda radije nećemo ući u EU".\nNikolić je primetio i da je EU sklona tome da "nameće svoju volju državama članicama".\nSada kada se Srbiji nudi šansa da se pridruži tom bloku i saglasi se sa zajedničkom spoljnom politikom, "ako to znači da ćemo morati da se protivimo Rusiji, onda zašto bismo to želeli?", upitao je predsednik Srbije.\nNikolić je ocenio da se EU, uprkos tome što je decenijama funkcionisala uspešno, nikad nije suočila sa izazovima poput aktuelne migrantske krize.\n"Stiče se utisak da, kad naiđe kriza, Evropa nema više zajedničku politiku", konstatovao je srpski predsednik.\nNikolić je upozorio na oprez kada je reč o masovnom prilivu tražilaca azila jer je moguće da bi neki mogli da budu borci ID koji pokušavaju da prođu kao izbeglice.\nTakođe je napomenuo da Evropu čeka "tektonski poremećaj" ako se ništa ne učini da se zaustavi trend među siromašnima u Africi koji migriraju u Evropu u potrazi za boljim životom.\nBalkanske države, prvenstveno Grčka, Makedonija i Srbija kao tranzitne zemlje, suočavaju se sa "ogromnim problemima" koje ne mogu da reše same, naročito "zbog sebičnosti nekih evropskih zemalja koje su zatvorile granice, naveo je on.\n"Nešto ozbiljno se dešava, i ako Evropa ne razvije ozbiljan odgovor, suočiće se sa najvećom krizom čije će posledice biti bez presedana", rekao je Nikolić.\n"Srbija ispunjava svoje obaveze, ali Evropa je na potezu. Srbija je samo deo slagalice", rekao je Nikolić i istakao da Srbija može da smesti maksimalno 6.000 izbeglica.\n(ponedeljak, 14. mar 2016, 01:21)\nRusi i pomoc--odgovor\nnije rat u siriji poceo zbog diktature Asada vec zbog americkog mesanja u unutrasnje stvari sirijske drzave kao i u iraku libije jugoslaviji ukraini i drugim delovima ovog svijeta u Yugoslaviji nije bila diktatura wec prava Demokratija ali netko se bojao Yugoslavije zato su iskoristili neke naciolisticke slojeve i rasturili jednu naprednu drzavu pozdrav a zivim u nadi da ce se yogoslavija ponovo roditi\nali bez krvoprolica\n(nedelja, 13. mar 2016, 20:58)\nRusi i pomoc???\nRusi su jos vise rasplamsali sukob! Amerikanci i rusi su se dogovorili o zajdenickim napadima na tzv id, a Rusi su od pocetka napadali samo opoziciju i ponekad tzv id! Rusima je u cilju da Assaad ostane tj da diktatura zbog koje je poceo rat, ostane na vlasti!\n(nedelja, 13. mar 2016, 20:05)\nSamo jedan podataka: za tri nedelja od pocetka primirja vise od 120 grupa je u ruskoj bazi u Hmeimu otpisalo mir. Rusi odmah dostavljaju humanitarnnu pomoc, ljudi se vracaju kuci, a sirijska vojska i dobrovoljci rastereceni pozadine su za te tri nedelja oslobodili vise od 3000 km kilometara i zaokruzilu su polozaje ispred Palmire. Potresne su slike kako ljudi docekuju ruske konvoje sa hranom i lekovima i gradjevinskim materijalom, ljudi ih ljube, placu, grle, starci se pozdravljaju sa oficirima. A na severu u zoni americke kontrole, amerikanci prave planove za formiranje humanitarnih stabova, a nocas je Dzabhat al Nusra na severu zauzela vece teritorije od SSA koji su zbog toga ogorceni na amerikance jer nije bilo pomoci.


Od 1. jula NAJSREĆNIJI će dobijati po 100.000 DINARA - alo.rs\nOVO SU ČEKALI SVI RODITELJI Od 1. jula NAJSREĆNIJI će dobijati po 100.000 DINARA\nAUTOR: Tanjug DATUM I VREME: 12.06.2018. 16:01 - 12.06.2018. 17:01\nLepe vesti za sve buduće roditelje u Srbiji\nLjuljaška deca park igranje, Foto: Profimedia\nFinansijska podrška porodicama za rođenje drugog, trećeg i četvrtog deteta počeće da se primenjuje od 1. jula, a cilj joj je da se ublaži ekonomska cena podizanja deteta, izjavila je danas ministarka bez portfelja zadužena za demografiju i populacionu politiku Slavica Ðukić Dejanović.\nOna je naglasila da je državi važan standard svakod deteta i da će roditelji koji dobiju drugo dete ubuduće dobijati 10.000 dinara mesečno dve godine, dok će za treće i četvrto dete dobijati po 12.000 dinara, odnosno 18.000 dinara narednih deset godina.\nŠOK I NEVERICA KOD LOZNICE Milenka je ujela pčela, počeo je da se češe i za 40 minuta DOGODIO SE UŽAS\n- Mame koje u bliskom vremenskom intervalu rode treće i četvrto dete primaće mesečno po 30.000 dinara. To nije zamena za majčinu platu, već su to sredstva za bolji standard deteta - rekla je Ðukić Dejanović za Tanjug.\nOsim finansijske podrške porodicama sa decom koje uvodi država, ministarstvo koje vodi Dejanović opredelilo je ove godine 500 miliona dinara lokalnim samoupravama za podsticaj rađanja, dok je prošle godine za te namene utrošeno 130 miliona dinara.Ona očekuje da će učešće lokalnih samouprava ove godine biti značajno veće i da će neuporedivo veći broj opština dobiti sredstva za podsticanje rađanja.\nJEZIVO SVEDOČENJE OČEVICA TEŠKE NESREĆE NA DIVČIBARAMA "Automobil u punoj brzini jurio ka koloni MALIŠANA, vozač NIJE VIDEO DECU"\nKonkurs za projekte lokalnih samouprava traje do četvrtka - 14. juna, a Ðukić Dejanović još jednom je pozvala lokalne samouprave da konkurišu za opredeljena sredstva.\nSlavica Đukić Dejanović, Foto: Alo!/Dejan Briza\nFinansijska podrška porodicama sa decom jeste važna ali nije presudna za veći broj mališana, te Ðukić Dejanović podseća da je veoma važno usklađivanje rada i roditeljstva, a da tu značajnu ulogu imaju kompanije.\n- Prijatelji porodice kao nagrada treba da bude prvi korak ka sertifikaciji kompanija. Planirali smo da sertifikaciju kompanija uvedemo od naredne godine - pojasnila je Ðukić Dejanović.\nĆerka (1) legendarnog sportiste se UDAVILA U BAZENU\n- Recimo, u javnim nabavkama firme koje imaju sertifikat da su prijatelji porodice su u prednosti u odnosu na one koji to nemaju, tako da su kompanije motivisane da vode računa o najbitnijoj stvari na svetu - deci - zaključila je Dejanović.\nAleksandar Vučić predložio NJU za guvernerku Narodne banke Srbije\nDragiša i Selimir preživeli SAOBRAĆAJKU, a sada ih je STRUJA UBILA na mestu!\nPredsednik Vučić prisustvovao otvaranju Lidla\nSnosim deo krivice što sam molio Vladu da ih pusti da protestuju, ali nasilje NEĆEMO DOZVOLITI\nPredsednik OTKRIO da li će da ide na MONDIJAL!\n13/06/2018 - 17:37\nNiko ne radja dete zbog drzave nego zato sto to zeli, a ovaj zakon nema nikakvog smisla!Rodila sam moju princezu u sedmom mesecu i pored svih problema trebalo je da jurim papire da predam za pomoc ne zaposlenim porodiljama, a onda te odbiju jer imas 800 dinara vise prihoda nego sto je dozvoljeno. Strasno i posle drzava prica o BELOJ KUGI, a sto mladi vise na biro ili sto rade kod privatnika na crno jer moraju nikom nista.Bitno je da se pisu clanc kako se podrzava da zene radjaju.Nasa lepa drzava\nAaa šta će biti sa decom rođenom 29-30og juna ? Ništa a?! Kao ni deca rođena pre 25og decembra..\n45 + 31 -\nUz dužno poštovanje prema svima, ali ovo ne treba da se odnosi na nacionalnosti koje nemaju problema sa natalitetom bez obzira na to što su građani RS. Isto kao što za njih važe povlastice pri upisu škole, zapošljavanj,...\n57 + 31 -\nA sta cemocemo sa majkama kao sam ja,koje su rodile trece dete pre vaseg novog zakona?! Da li moja deca ne zasluzuju visi standard zivota?! Zar se nisu mogla uvrstiti sva trecerodjena deca u ovaj program,pa nek dobijaju nadoknadu do 10.godine....bilo to godinu dana, pet ili devet ?!!!\n70 + 25 -\n13/06/2018 - 03:22\nA deca rodjena ranije nisu nasa i njima nije potrebna stimulacija.


Prvi sastanak projektnog tima održan ONLINE – Planinarski klub Tara\nPrvi sastanak projektnog tima održan ONLINE\nBy Planinarski klub TaraPublished On: 07/03/2021Categories: She leads aktuelno237 wordsViews: 29\nIako je projektnim planom predviđeno da se M1 sastanak u okviru realizacije SHE LEADS projekta održi na Sardiniji, ova aktivnost je ipak realizovana putem online platforme Google meet. Razlog za ovakav sled je naravno pandemija COVID-19 virusa. U ovakvim okolnostima, u kojima je putovanje u druge države praktično nemouće, projektni tim je svoj prvi sastanak održao na jedini mogući način, online.\nI pored svih poteškoća, sastanak je održan u punom kapacitetu i sa kompletnom agendom koja je planinarana i za Sardiniju. Naravno, izostao je deo koji se odnosi na outdoor aktivnost sa ženom vodičem ali su svi ostali elementi sastanka sprovedeno u delo.\nOnline sasanku, koji je održan 20. februara, prisustvovali su svi članovi projektnog tima. Sastanak je protekao u konstruktivnoj atmosferi a glavne teme su, pored međusobnog upoznavanja, bile prezentacija projekta kao i prezentacija projektnog mendžment plana i plana internog monitoringa i evaluacije. Pored toga, obrađene su teme značajne za finansijsku realizaciju projekta, izradu upitnika kao i diseminaciju i vidljivost kompletnog projekta. Nezaobilazna tema bila je i aktuelna pandemija i prilagođavanja raličitim merama.\nSastanak je bio jako uspešan, kompletna agenda je sprovedena i dogovorene su dalje aktivnosti na realizaciji projekta. Svi članovi projektnog tima izrazili su nadu da će se buduće aktivnosti na projektu realizovati u drugačijim okolnostima.


De Rosija žele Siti, PSŽ, Boka i NJujork - SPORTSKI ŽURNAL\nDe Rosi je za Romu odigrao 614 utakmica, po čemu je drugi u istoriji „đalorosa“ iza mentora Frančeska Totija (786)\nMančester Siti, Pari Sen Žermen, Boka Juniors i NJujork Siti pokazali su interesovanje za odlazećeg kapitena i veznog fudbalera Rome Danijelea De Rosija.\nTutomerkato piše da je NJujork prvi stao u red za potpis iskusnog 35-godišnjeg Italijana, kome krajem juna ističe ugovor i napušta Romu posle 19 godina.\nUz NJujork je i „bratski“ klub Mančester Siti, koji je De Rosija hteo i zimus, dok situaciju prati i PSŽ jer mu je potreban kvalitetan vezista ovog leta.\nPrednost Boke je što De Rosi nikada nije krio naklonost ka slavnom klubu iz Buenos Ajresa i posao bi vrlo lako mogao da se sklopi, posebno jer je direktor Nikolas Burdiso bivši njegov saigrač iz Rome.\nRimski klub, na čelu sa predsednikom Džejmsom Palotom, nije ponudio novi ugovor „zastavi Rome“, obrazlužujući odluku da je njegovo vreme prošlo i da može da bira funkciju, sa čime se nije složio iskusni vezista.\nDe Rosi je za Romu odigrao 614 utakmica, po čemu je drugi u istoriji „đalorosa“ iza mentora Frančeska Totija (786).\nRoma blizu dogovora sa Junajtedom o Smolingu\nPedro Rodriges prelazi u Romu\nZaniolo počeo da trenira posle četiri meseca\nAjde · 15 maj, 2019 15:37\nСевера део · 15 maj, 2019 19:45


Četvorosoban stan u izgradnji 93.65 m2 - Centar\nSvetozara Markovića, Banja Luka\nNa prodaju se četvorosoban stan u izgradnji površine 93.65 m2 na vrlo atraktivnoj lokaciji u centru grada. Stan će da čini hodnik,WC, kupatilo, kuhinja, degažman, spavaća soba, dvije dječije sobe, dnevni boravak sa trpezarijom i dvije lođe. Stambeno-poslovni objekat na kome...\nPetosoban stan u izgradnji 102 m2 - Centar\nNa prodaju petosoban stan u izgradnji površine 102 m2 na vrlo atraktivnoj lokaciji u centru grada. Ovaj tip stana će da čini hodnik,WC, kupatilo, kuhinja, degažman, četiri spavaće sobe, dnevni boravak sa trpezarijom i lođa. Stambeno-poslovni objekat na kome se stanovi...\nTrosoban stan 90 m2 - naselje Čaire\nSimeuna Đaka, Banja Luka\nProdaje se komforan trosoban stan površine 90 m2 na odličnoj lokaciji u ulici Simeuna Đaka. Stan je u potpunosti renoviran, smješten na trećem spratu u zgradi starije gradnje (bez lifta). Strukturu stana čine dnevni boravak, kuhinja, trpezarija, hodnik, degažaman, toalet, kupatilo,...\nTrosoban stan u novogradnji 77.07 m2 - naselje Borik/Centar\nNovice Cerovića, Banja Luka\nProdaje se trosoban stan u novogradnji na prvom spratu odmah useljiv u površini od 77.07 m² na atraktivnoj lokaciji u centru grada kod „Venecija“ mosta. Strukturu stana čine manji hodnik,WC, kupatilo, kuhinja, dnevni boravak sa trpezarijom, degažman, dvije spavaće sobe i balkon....\nČetvorosobni stanovi u izgradnji 87.37 - naselje Borik\nMilana Karanovića, Banja Luka\nProdaju se četvorosobni stanovi u izgradnji površine 87.37 m2. Strukturu stanova čine hodnik, dnevni boravak sa trpezarijom i kuhinjom, tri spavaće sobe, dva kupatila i lođa (pristup iz dnevnog boravka). Ovaj tip stana će biti dvostrano orjentisan –prema dvorišnoj strani objekta...\nJednosoban stan u izgradnji 41.83 m2 - naselje Borik\nMilana Karanovića , Banja Luka\nProdaje se jednosoban tip stana u izgradnji površine 41.83 m² u naselju Borik, u ulici Milana Karanovića. Strukturu ovog tipa stana sačinjavaće hodnik, kupatilo, odvojena spavaća soba, dnevni boravak sa trpezarijom, kuhinja i lođa. Stanovi su dostupni na prvom i na...\nJednosoban stan u izgradnji 42.35 m2 - naselje Borik\nProdaje se jednosoban tip stana u izgradnji površine 42.35 m² u naselju Borik, u ulici Milana Karanovića. Strukturu ovog tipa stana sačinjavaće hodnik, kupatilo, odvojena spavaća soba, dnevni boravak sa trpezarijom, kuhinja i lođa. Stan je dostupan na trećem spratu. Poslovno-stambeni objekat...\nČetvorosoban stan 65.16 m2 - naselje Borik\nProdaje se četvorosoban tip stana u izgradnji površine 65.16 m² u naselju Borik, u ulici Milana Karanovića. Strukturu ovog tipa stana sačinjavaće, hodnik, kupatilo,toilet, tri spavaće sobe, dnevni boravak sa trpezarijom, degažman, kuhinja i lođa. Ovaj tip stana je izuzetno funkcionlan...\nČetvorosoban stan 70.87m2 - naselje Borik\nProdaje se četvorosoban tip stana u izgradnji površine 70.87 m² u naselju Borik, u ulici Milana Karanovića. Strukturu ovog tipa stana sačinjavaće, hodnik, kupatilo,toilet, tri spavaće sobe, dnevni boravak sa trpezarijom, degažman, kuhinja i dvije lođe. Ovaj tip stana je izuzetno...


Netanjahu: Dogodila se najveća izborna prevara u istoriji – Glas TK\nNetanjahu: Dogodila se najveća izborna prevara u istoriji\nredakcija 6. June 2021.\nPredsjednik Vlade Izraela Benjamin Netanjahu izjavio je da je novoformirana politička koalicija koja namjerava da ga smijeni s premijerskog položaja nastala kao rezultat “najveće izborne prevare” u istoriji demokratije.\nNetanjahu svoje optužbe zasniva na neispunjenim predizbornim obećanjima Naftalija Beneta, nacionaliste koji bi trebalo da ga smjeni na položaju predsjednika Vlade Izraela, ističući da je Benet prošle srijede najavio koalicioni savez sa liderom opozicije, centristom Jairom Lapidom iako je uoči izbora obećavao da se neće udruživati sa ljevičarima, centristima i arapskim strankama.\nOve optužbe su izrečene neposredno nakon što je načelnik izraelske službe državne bezbjednsoti javno upozorio na mogućnost izbijanja političkog nasilja u zemlji, prenosi Rojters.\nIako nije definitivno određen datum izjašnjavanja u izraelskom parlamentu Knesetu o novoj vladi, očekuje se da će se to dogoditi na zasjedanju 14. juna, dodaje britanska agencija.\nPrevious Post: Velika tragedija: Dječaka ubio grom, pronašli ga roditelji\nNext Post: Utvrđen rast zaposlenosti u FBiH\nObilježena 30. godišnjica formiranja rezervnog sastava policije RBiH


Omladinska reprezentacija Srbije domaćin kvalifikacija u Kragujevcu - Ritam Grada - vesti Kragujevac\nPočetna Sport Omladinska reprezentacija Srbije domaćin kvalifikacija u Kragujevcu\nOmladinska reprezentacija Srbije domaćin kvalifikacija u Kragujevcu\nReprezentacija Srbije za fudbalere do 19 godina, biće domaćin elitne runde kvalifikacija za Evropsko prvenstvo, od 24. do 27. marta, na stadionu „Čika Dača“ u Kragujevcu, gde će ugostiti Francusku, Dansku i Crnu Goru.\nČelnici Fudbalskog saveza Srbije obišli su juče kragujevački stadion i bili zadovoljni uslovima, a ostalo je da se reše samo neki sitni tehnički detalji.\nFrancuzi su nosioci grupe, pošto su u prvoj kvalifikacionoj rundi osvojili prvo mesto u grupi, pobedama nad Lihtenštajnom (3:1), Gibraltarom (9:0) i remijem sa Holandijom (1:1).\n„Orlići“ su bili drugi u grupi, posle trijumfa protiv Estonije (5:0) i Jermenije (4:0) i poraza od Češke (4:2).\nDanci su prolaz izborili sa jednom pobedom nad Maltom (3:0) i remijima sa Islandom (1:1) i Izraelom (0:0), dok su Crnogorci takođe bili drugi, pošto su nadigrali Mađarsku (3:0) i Kazahstan (1:2), a izgubili od Hrvatske (3:1).\nPodsetimo, Srbija je osvojila Evropsko prvenstvo u ovoj kategoriji 2013. godine savladavši u finalu upravo Francusku (2:1). U 2014. poražena je u polufinalu od Portugalije, posle penala, dok prošle godine nije uspela da se kvalifikuje među osam najboljih selekcija starog kontinenta.\nSamo pobednici sedam grupa elitne runde kvalifikacija pridružiće se domaćinu Nemačkoj, na Evropskom prvenstvu koje se igra od 11. do 24. jula.\nPrethodni članakPopis nezakonito izgrađenih objekata počinje 1. februara\nSledeći članakPreporučujemo: Umetnička radionica Ivil


„Palićke notice“ pokazale inkluziju kroz pesmu i igru\nRTV Subotica • Sanda Mileusnić • 22. jun 2022. • 12:28 •\nSinoć su na Letnjoj pozornici održane druge „Palićke notice“, dečji festival muzike i pokreta koji u prvi plan stavlja inkluziju dece sa smetnjama u razvoju, a takmičilo se 14 ekipa iz zemlje i regiona.\nTema drugog izdanja „Palićkih notica“ bili su hitovi iz osamdesetih godina, a muzičke i plesne tačke zajedno su spremala deca iz masovnih škola sa decom iz specijalnih škola, pa je tako na delu pokazana inkluzija koja je i suština samog festivala, poručuju organizatori.\nNa festivalu su prvi put učestvovala i slepa i slabovida deca iz škole „Veljko Ramadanović“ iz Zemuna. Prema rečima direktorke škole, Jelene Vukić, za učenike je to odličan način da se druže, putuju i nauče nešto novo.\n„Palićke notice“ otvorio je gradonačelnik Stevan Bakić, koji je istakao da festival polako prelazi granice, što se vidi po broju učesnika, ali i tome odakle oni dolaze.\nŽiri su činili direktorka Muzičke škole Dragana Nikolić, profesorica u Muzičkoj školi Kristina Čikoš, direktorka Baletske škole Natalija Raičevič, Saša Gravorac, učenica generacije Muzičke škole Danijela Zvekić i učenik OISŠ „Svetomir Bojanin“ Nebojša Petrić.


Klasik reli: Škoda 100l (1975.) kreće u pohod iz Aranđelovca - Auto Republika\nTokom juna meseca, na reliju na kojem će učešće uzeti oko pedeset automobilskih entuzijasta sa njihovim starinskim vozilima, pojaviće se i dva naša verna pratioca i citaoca iz malog šumadijskog gradića Arandjelovca. Završetak reli trke klasičnih vozila je planiran za dvorac grofa Drakule, a o konkretnom datumu održavanja događaja još uvek nije odlučeno.\nPosle dugogodišnjeg iskustva za volanom i mnogo kilometara vožnje u civilne svrhe, Ivica Mitrović – Vudu, zvani “Bajker u slobodne svrhe”, i njegov mlađi “ađutant”, Aleksandar Marković, takođe adrenalinski fanatik, rešili su da tog dana prekinu sa praksom suzdržavanja noge na papučici gasa, i da krenu u u pohod na obronke Alpa i Karpata.\nNjih dvojica se uzdaju u prikazano “besno vozilo”, a radi se o modelu Škoda 100l iz 1975. godine. Škodu pogoni mali četvorocilindarski benzinski motor zapremine 988 kubnih centimetara, što je pre skoro 45 godina bilo dovoljno da se na zadnje točkove pošalje 40 konjskih snaga.\nNa fotografijama je trenutno uočljiva folija koja otkriva trenutnu delatnost vlasnika i pejzaž njihovog grada. Naravno pred sam polazak “Škodilak” će dobiti novi izgled sa (nadamo se) imenima sponzora na vozilu, među kojima će se svakako naći i AutoRepublika.\nMomci obećavaju samo jedno, a to je da će dati sve od sebe, i sve od Škode, za toliko željenu titulu.\nRedakcija im želi svaku sreću, a o vestima sa ovog događaja ćemo izveštavati redovno.\ntags: dvorac grofa Drakule klasik reli Škoda 100l\nprevious Mercedes E klase zateže bore, premijera sve bliže\nnext Prve presude nemačkih sudova protiv Daimlera u Mercedesovoj verziji dizelgejta\nNađoh ovaj članak od prošle godine, ima li planova za ovu godinu? Evo su nas otključali malo, ima li najava? Neki izveštaj od prošle godine (osim ove najave)?


Partizan se oprašta od Evrolige - Sportske.net\nPartizan se oprašta od Evrolige\nKošarkaši Partizana u petak završavaju svoju ovosezonsku evroligašku priču. Rival u poslednjem kolu Top 16 faze Evrolige biće im turski Galatasaraj, a pred put u Istanbul crno-beli naglašavaju da će učiniti sve kako bi se na dostojan način oprostili od ovog takmičenja. Po mogućstvu - pobedom!\nKošarkaši Partizana pokušaće protiv Galatasaraja dostojno da se oproste od takmičenja u Evroligi ove sezone, rekao je danas trener crno-belih Duško Vujošević.\n"Iako nemamo šanse da se plasiramo među osam najboljih u Evropi ove sezone, moraćemo da vodimo računa o svom imenu, prezimenu i da tačku na ovo takmičenje stavimo na dostojanstven način", rekao je Vujošević na konferenciji za novinare u Hali Pionir.\nPartizan će u poslednjem kolu Top 16 faze igrati protiv Galatasaraja, a turskoj ekipi će taj duel direktno odlučiti da li će se plasirati u četvrfinale.\n"Galatasaraju plasman zavisi od ove utakmice, oni sa direktnim konkurentom, Lokomotivom, imaju isti odnost u medjusobnom duelu tako da bi mogla da odluči i ukupna koš razlika. Galatasaraj je ove sezone akcenat stavio na Evroligu i svesni smo opasnosti, da ne postanemo neko na kome će se praviti neko na kome će se praviti koš razlika", kazao je Vujošević.\nOn je istakao da je Galatasaraj "veoma dobra ekipa sa odličnim i iskusnim trenerom".\n"Nismo puno opterećeni i verujemo u potpunu regularnost", naveo je trener crno-belih.\nVujošević je izjavio da je uveren da bi utakmica u Istanbulu imala popuno drugačiji značaj da je Partizan cele sezone igrao u kompletnom sastavu.\n"Trebalo bi pustiti druge da ocenjuju, ali smo mi napravili veliki uspeh uz sve okolnosti i povrede. Ostvarili smo nekoliko veoma značajnih pobeda i da smo bili kompletni, utakmica u Istabnulu bi odlučivala ili o daljem plasmanu ili bismo već bili plasirani u četvrtfinale", kazao je Vujošević.\nOn je dodao da se preteralo sa stalnim povećanjem broja utakmica u sezoni, ali da Partizan mora tome da se prilagodi.\nKošarkaš Partizana Saša Pavlović rekao je da će on i njegovi saigrači u Istanbulu misliti samo na svoj tim.\n"Idemo tamo kao da ćemo igrati najbitniju utakmicu, jer želimo dostojno da se oprostimo od Evrolige. Nećemo im olakšati posao, idemo na pobedu i mislićemo samo na sebe", rekao je Pavlović.\nUtakmica između Galatasaraja i Partizana igra se u petak od 19.00.


Ugovorom, koji je potpisan na neogranièeno vreme, omoguæeno je devojèicama uzrasta izmeðu 10 i 11 godina koje završe Partizanovu školu mini-rukometa da nastave da treniraju u Radnièkom, pošto crno-beli nemaju ženski rukometni klub, dok æe deèaci odreðenog uzrasta iz Radnièkog nastaviti da treniraju u klubu iz Humske.\n"Partizan i Radnièki su na svoj naèin obeležili dekade iza nas i nadam se da æe biti uspešni u buduænosti. Drago nam je da smo na pravi naèin rešili 'slatki' problem. Mnogo devojèica se javilo da trenira mini-rukomet, a pošto Partizan nema ženski klub napravili smo pravo rešenje uspostavivši saradnju sa Radnièkim", rekao je direktor Partizana Aleksandar Blagojeviæ na konferenciji za novinare.\n"Mnogo oèekujem od ove saradnje i siguran sam da æe se od devojèica koje završe našu školu i preðu u Radnièki 'roditi' makar jedna Ceca Kitiæ", dodao je on.\nDirektor Radnièkog Svetlana Kitiæ Magiæ rekla je da oèekuje uspešnu saradnju dva beogradska kluba.\n"Nijednom se nismo dvoumili i nadam se da æe saradnja Radnièkog iPartizana uroditi plodom. Uspeh je zagarantovan kada se dogovore ljudi koji rade i žive za rukomet", rekla je najbolja rukometašica sveta svih vremena.\nPredsednik Radnièkog Milan Magiæ rekao je da je cilj saradnje da se naprave kvalitetni mladi igraèi i da se deca sklone sa ulice.\n"Vidite da je moguæe spojiti crveno, crnu i belu boju... Želimo da stvaramo mlade igraèe i da omoguæimo deci da treniraju rukomet, koji je kod nas u poslednje vreme u krizi", rekao je on.


Za četvrt veka EHO pomogao 800.000 građana Srbije | Autonomija\nZa četvrt veka EHO pomogao 800.000 građana Srbije\nUčestvovali su u akcijama pomoći ranjivim grupama stanovništva, starima, nezaposlenima, Romima, ženama, osobama s invaliditetom…\nU proteklih 25 godina više od 800.000 građana Vojvodine i Srbije primilo je pomoć kroz 1240 humanitarna i razvojna projekta Ekumenske humanitarne organizacijeo (EHO), koja je danas u Novom Sadu obeležila četvrt veka rada.\n-Ekumenska pomoć stigla je i do 200.000 izbeglica i migranata u prolasku kroz Srbiju. Osamdeset zaposlenih u EHO, na stotine saradnika i volontera, u više od 40 gradova u Srbiji, godišnje pruža usluge servisa za preko 20.000 ljudi. Oni su, uz svesrdnu edukativni i materijalnu pomoć prijatelja i donatora, humanitarnih, nevladinih i crkvenih organizacija iz Švajcarske, Nemačke, Mađarske i drugih zemlja Evrope i Amerike učestvovali u akcijama pomoći ranjivim grupama stanovništva Srbije, starima, nezaposlenima, Romima, ženama, osobama s invaliditetom… Izgradili kuće, kupatila i socijalne stanove za socijalno ugrožene porodice širom zemlje, organizovali preko 600 kurseva samozapošljavanja… – izneo je izvršni direktor EHO Robert Bu danas u EHO Centru u Novom Sadu.\nOn je dodao da je od 1993. do 2001. godine EHO organizovao rad narodnih kuhinja u Novom Sadu, Titelu, Zrenjaninu i Pačiru – podeljeno je 4,2 miliona toplih obroka. Tokom 1999. godine i NATO bombardovanja, EHO je bila jedna od retkih nevladinih organizacija, koja je sve vreme bombardovanja radila i zbrinula više od 700 porodica interno raseljenih, koje su privremeni smeštaj našle u Novom Sadu. Veliki humanitarni projekti pomoći ovim ljudima nastavljeni su sve do 2003. godine.\n– Inicijativa za osnivanje humanitarne organizacije je stigla iz Svetskog saveta crkava u Švajcarskoj. Tokom 1992. je postojala potreba da lokalni partneri u Srbiji, crkve članice – SPC, Reformatsko hrišćanska, Slovačko evanglelička i Evangeličko metodistička crkva, kroz osnivanje ekumenske humanitarne organizacije daju doprinos ublažavanju patnje i stradanja izbeglica iz Hrvatske i Bosne i Hercegovine. Tako je u februaru 1993. godine osnovana Ekumenska humanitarna služba, sa ciljem da se u kratkom periodu pruži brza i adekvatna pomoć izbeglima iz rata na teritojiji nekadašnje Jugoslavije. Od tada smo, za 25 godina posvećenog i mukotrpnog rada kroz različite projekte na korist ugroženih građana Srbije, prerasli iz humanitarne u razvojnu organizaciju. Istovremeno sa velikim humanitarnim projektima, od kojih danas mnoge realizujemo sa Vladom Republike Srbije, EHO je radila i na promociji volonterskog rada kroz mrežu od 85 dijakonijskih grupa širom Vojvodine. Dijakonija (socijalni rad crkava) je bila i ostala simbol rada EHO – iznela je Tilda Đenge Slifka direktorka EHO.\nZa svoj nesebičan rad i uticaj koji ova nevladina organizacija ima na razvoj lokalne zajednice, EHO i njeni zaposleni su nagrađeni sa osam međunarodnih i domaćih priznanja.\nB. Opranović (Autonomija), Foto: Csila David


Predstavnici radnika danas sa Vučićem - Kragujevac online - Sve o gradu na jednom mestu\nTrenutno se nalazite na strani: O Kragujevcu Ekonomija Privreda Predstavnici radnika danas sa Vučićem\nPredstavnici radnika danas sa Vučićem\nPredstavnici radnika “Autosaobraćaja” trebalo bi danas da razgovaraju sa prvim potpredsednikom Vlade Aleksandrom Vučićem.\nRadnici kragujevačkog prevoznika, koji su u štrajku od 16.oktobra, a već četvrti dan dan drže u blokadi put i prugu ka Kraljevu, danas će razgovarati sa Vučićem. Podsetimo, to je bio jedan od zahteva da bi povukli autobuse koji su u potpunosti zaustavili železnički, a veoma otežali putnički saobraćaj.\nPredsednica Slobodnog sindikata Autosaobraćaja Suzana Marković, rekla je agenciji Beta da su radnici formirali delegaciju koja će se sastati sa Vučićem u Vladi Srbije, ali da će blokada puta i pruga biti nastavljeni.\n- Očekujemo da ćemo konačno dobiti zvaničan odgovor šta će se desiti sa preduzećem – rekla je Markovićeva.\nPodsetimo, u “Autosaobraćaju“ je zaposleno oko 500 radnika, kojima se duguje devet zarada, a njihova isplata je samo jedan od radničkih zahteva. Pored toga, zaposleni nemaju overene zdravstvene knjižice, ali traže i rešavanje statusa preduzeća i realizaciju socijalnog programa koji je obećan pre tri godine.\n- Ukoliko država odluči da “Autosaobraćaj” nije potreba, radnici od države zahtevaju isplatu dugovanja i socijalni program – kaže predsednica Slobodnog sindikata, jednog od četiri koji inače postoje u “Autosaobraćaju”.\nZa uništavanje preduzeća zaposleni danas okrivljuju sva rukovodstva u prethodnoj deceniji, ali i lokalne i republičke vlasti. Izuzev glavne stanice u Kragujevcu, sva imovina “Autosaobraćaja” je pod hipotekom, a trenutna dugovanja su 650 miliona dinara.\nNa osnovu naloga Tužilaštva, juče su u “Autosaobraćaj” ušli inspektori za privredni kriminal, koji proveravaju dokumentaciju o kreditu od 28 miliona dinara koji je ovom preduzeću odobrilo Ministarstvo finansija. Navodno, postoje sumnje da taj iznos nije ni uplaćen na račun preduzeća.\nMarkovićeva kaže da su se radnici obratili i policiji i sudu, sa zahtevom da se proveri šta je sa postupcima koji se vode protiv starih rukovodilaca preduzeća, a ima prijava i protiv aktuelnih rukovodilaca.\n“Železnice” trpe gubitke zbog blokade\nZbog blokade pruge ka Kraljevu, “Železnice Srbije” organizovale su saobraćaj teretnih vozova za potrebe “Fiat”-a iz Kragujevca za Bar alternativnim prevoznim pravcem preko Beograda. Kako su iz ovog preduzeća naveli u saopštenju, taj alternativni pravac je duži oko 200 kilometara i putovanje traje desetak sati duže, pa zbog preusmeravanja teretnog saobraćaja, odnosno otkazivanja putničkog transporta, “Železnice” već trpe gubitke.


NALED: Napredak Srbije na listi Svetske banke\nNALED očekuje snažan napredak Srbije na listi Svetske banke\nBiznis Autor:Beta16. jul. 201514:03 > 14:11\nSrbija bi mogla da napravi snažan napredak na listi Svetske banke o uslovima poslovanja (Doing business) zahvaljući bržem izdavanju građevinskih dozvola i elektronskoj prijavi poreza, rečeno je agenciji Beta u Nacionalnoj alijansi za lokalni ekonomski razvoj (NALED).\nTeško je proceniti da li bi Srbija mogla da se pomeri naviše za 35 mesta, jer se tako snažno napredovanje retko događa, ali je moguće posebno ako ste u drugoj polovini tabele, rekli su u NALED-u.\nPrimer za tako veliki napredak je, kako navode u NALED-u, Makedonija koja je 2010. skočila 37 mesta u ukupnom rangiranju ili Albanija koja je godinu ranije pomerena unapred 47 pozicija.\n„Ne treba zaboraviti da na ukupan plasman utiče i učinak drugih zemalja“, kažu u toj alijansi koja okuplja privredu i lokalne samouprave. Srbija je na poslednjoj listi Svetske banke na 91. mestu od 189 zemalja.\nMihajlović: Napredovaćemo za 30 mesta na listi Svetske banke\nU NALED-u ističu da je realno da Srbija na listi Svetske banke napravi veliki pomak u pojedinačnim kategorijama, napominjući da tu svega misle na kategoriju dobijanja građevinske dozvole i plaćanja poreza.\nVisok skok u te dve kategorije bi, kako ističu, trebalo da doprinese i značajnom napretku u generalnom plasmanu i nadamo se da će to biti za oko 30 mesta. Optimizam je prisutan zbog činjenice da Svetska banka pri formiranju liste naročito ceni uvođenje elektronskih servisa, a to je upravo ono što smo razvijali u te dve kategorije.\n„Od prošlog ‘duing biznis’ izveštajausvojen je novi Zakon o planiranju i izgradnjikoji uvodi efikasniju objedinjenu proceduru i predviđa da već od 1. januara 2016. pređemo na sistem elektronskih građevinskih dozvola. Kako smo u ovoj kategoriji 2015. godine bili 186. od 189 zemalja, napredak bi trebalo da bude značajan“, rečeno je u NALED-u.\nSrbija bi, prema NALED-u, i u kategoriji plaćanja poreza bi trebalo da zabeleži ozbiljniji skok s obzirom na to da je počela primena sistema elektronske prijave poreza.\n„Duing biznis“ lista je dokument koji investitori uzimaju u obzir pri donošenju odluke o investiranju i to je jedan od razloga zašto je NALED u decembru prošle godine predložio Vladi Srbije da formira posebnu grupu koja će se baviti unapređenjem pozicije naše zemlje na toj listi. Radna grupa, koju predvodi ministarka građevine Zorana Mihajlović, radi na kreiranju akcionog plana za unapređenje pozicije Srbije u svakoj od kategorija koju boduje Svetska banka.\nU NALED-u očekuju da akcioni plan bude završen do kraja avgusta ili početka septembra i da se nakon toga do kraja 2015. i tokom 2016. radi na izmeni regulative i procedura važnih za dobro pozicioniranje na listi Svetske banke.


Mihail Turecki: Sljedeći put pjevamo i na srpskom jeziku\nFoto: Tanjug | Mihail Turecki: Sljedeći put pjevamo i na srpskom jeziku\nTanjug 08.05.2021 20:26\nBEOGRAD - Osnivač ansambla i hora "Turecki" Mihail Turecki izjavio je večeras, pred koncert povodom Dana pobede, da će sljedeći put u Beogradu "Pjesme jedinstava i pobjede", koje izvode na sedam jezika, pjevati i na srpskom.\n"Pjevaćemo najbolje pjesme o podvizima, miru i ratu da bi ljudi čuvali istorijsko sjećanje, da se ista tragedija nikada ne bi ponovila, da znaju da smo svi ljudi jednog svijeta ma gdje živjeli", rekao je on pred koncert na Trgu republike.\nTurecki je rekao da "Pkesme jedinstva i pobkede" izvode širom sveta, u Evropi, SAD i Kini ....i da pkevaju na francuskom, italijanskom, engeskom, ruskom...\n"Na srpskom ne pjevamo, to je naš propust, pjevaćemo drugi put", rekao je on i dodao da svi moramo da se ujedinimo i sačuvamo mir.\nHor Turecki, osnovan u Moskvi 1990. godine, pored najpoznatijih sovjetskih kompozicija "Smugljnka" "Kanjinka", "Treba nam jedna pobjeda", izvodi i one internacionalne kao što su "Oda radosti", "Bela ćao"...\nIveta Rogava iz ženskog ansambla rekla je da svi moramo čuvati mir ma gdje živeli i moramo se sjećati svih koji su za veliku pobjedu dali živote.\nTurecki i članovi ansambla su zajedno sa ambasadorom Rusije Aleksandar Bocan-Harčenkom povodom obilježavanja Dana Pobjede nad fašizmom položili cvijeće na Spomenik oslobodiocima Beograda i Vječnu vatru u Spomen kompleksu Groblja oslobodilaca Beograda.\n"Nezavisne" na "Garden Festu": "Ritam nereda" razigrao publiku za kraj\n"Nezavisne" na "Garden Festu": Vrhunac večeri uz "Zabranjeno pušenje" i "Brkove"\nĐorđe Perić osvojio zlato u Americi i svoju 110. nagradu


Šta nas čuva od svetskog rata?\nObjavljeno 10 Oktobar 2015\nIako su sukobi Istoka i Zapada u Ukrajini i Siriji doneli duh novog sudara civilizacija, ulozi su preveliki, pa će Kremlju i Beloj kući biti draži rat preko posrednika nego direktno sučeljavanje\nOpširnije: Šta nas čuva od svetskog rata?\nAlkohol - problem broj 1\nBroj korisnika alkohola u Srbiji iz dana u dan se povećava, pokazuju istraživanja Instituta za javno zdravlje Srbije "Dr Milan Jovanović Batut".\nOpširnije: Alkohol - problem broj 1\nDanas su Miholjske zadusnice\nPravoslavni hrišćani obilježiće danas Miholjske zadušnice i, prema tradiciji, izaći na grobove, prislužiti svijeće i u hramovima dati pomene svojim preminulim precima.\nOpširnije: Danas su Miholjske zadusnice\nInvesticiona konferencija u Srebrenici 11. novembra\nMeđu glavnim temama investicione konferencije u Srebrenici 11. novembra biće ulaganja srpskih privrednika, a kako najavljuju organizatori, konferenciji će prisustvovati i premijer Srbije Aleksandar Vučić.\nOpširnije: Investiciona konferencija u Srebrenici 11. novembra\nVukanović: Ponosan sam na ono sto sam uradio!\nObjavljeno 09 Oktobar 2015\nStara poslovica kaže da nikada nećeš stići do cilja ako se na putu budeš osvrtao i bacao kamen na svakog psa koji za tobom laje, pa tako ni ja nemam namjeru da se osvrćem na besmislene konstrukcije odbjeglih kriminalaca koji su od strane vlasti natjerani da govore laži kako bi pokušali spasiti svoju glavu.\nOpširnije: Vukanović: Ponosan sam na ono sto sam uradio!\nObilne padavine za vikend\nNa današnji dan rođen je nobelovac Ivo Andrić\nSrbija pobedila Albaniju sa 2:0!\nSavez za promjene neće ići na sastanak kod Dodika


Srpski predsjednik Boris Tadić, nakon podnošenja kandidature za članstvo u Evropskoj uniji , ocijenio je da je danas istorijski dan za Srbiju.\n“Danas se sjećamo Zorana Đinđića i njegove vizije evropske Srbije. On je prenio ovu viziju Srbije kroz najmračnije godine diktature i danas je dan kada su njegove ideje potvrđene,” rekao je Boris Tadić.\nZa ovih deset godina naš cilj je bio da uvedemo Srbiju u Evropsku uniju i to nije bila samo puka vježba, naglasio je Tadić, na zajedničkoj konferenciji za novinare sa švedskim premijerom Frederikom Rajnfeltom i evropskim komesarom za proširenje Olijem Renom.\n“U narednih nekoliko godina, nadam se ne mnogo, dok ne postanemo članica Evropske unije, osiguraćemo da Srbija ispuni sve preostale uslove koji su neophodni za punopravno članstvo. Nastavićemo sa naporima da uhapsimo optužene za ratne zločine i da riješimo sva otvorena pitanja u regionu,” rekao je predsednik Srbije.\nIzražavajući zadovoljstvo što je lično primio zahtjev za članstvo, švedski premijer je rekao da je riječ o istorijskom koraku.\n“Ubijeđen sam da prijava Srbije nije važna samo za njen razvoj već i za cijeli region. Takođe sam ubijeđen da će Srbija i njen narod dati važan doprinos evropskoj porodici. Put do članstva je dug i zahtjevan. Biće potrebno da se donosu smjele odluke i sprovodu značajne reforme. Uvjeren sam međutim da Srbija može i da će ispuniti uslove neophodne za članstvo,” rekao je Frederik Rajnfelt\nEvropski komesar za proširenje istakao je da je predaja kandidature, po njegovom mišljenju, kruna predsjedavanja Švedske Unijom i da Srbija na čvrstim osnovama napreduje ka članstvu.\n“Nadam se da narednih mjeseci Savjet Evropske unije može da zatraži mišljenje Evropske komisije o aplikaciji Srbije za članstvo. Komisija je spremna da pruži takvo mišljenje, ako to Savjet zatraži. Posle toga će uslijediti status kandidata i otvaranje pregovora o članstvu, a kada će Srbija postai članica Unije, to zavisi od njenih sposobnosti da ispuni sve političke, pravne i ekonomske uslove. Ukoliko zadrži ovaj zamah u procesu evropskih integracija, taj dan će doći što prije,” rekao je Oli Ren.\nSrpski predsjednik je takođe rekao da očekuje da Srbija do kraja sledeće godine postane kandidat za članstvo u EU, naglašavajući da pozdravlja plan grčkog premijera o proširenju Unije 2014. godine. Ceremoniji predaje zahteva za kandidaturu prisustvovali su i državna delegacija Srbije i ministar inostranih poslova Švedske Karl Bilt, koji je tim povodom priredio prijem.


Nadzor nad radom „Građevinske direkcije Srbije“ (video) - Gradjevinarstvo.rs\nNadzor nad radom „Građevinske direkcije Srbije“ (video)\n01.09.2014. | Tanjug\nPotpredsednica Vlade, ministarka građevinarstva, saobraćaja i infrastrukture Zorana Mihajlović najavila je da će početi nadzor nad radom „Građevinske direkcije Srbije“.\nMinistarstvo će zajedno sa inspekcijskim službama da se pozabavi radom „Direkcije“ i to ne samo trenutnim problemima vezanim, na primer, za zgrade koje tonu u naselju Braće Jerković ili za „smrdljive zgrade“ u naselju Mileva Anštajn, rekla je Mihajlović novinarima u pauzi razgovora sa građanima koji su u velikoj meri prigovarali baš na rad „Direkcije“.\nOna je podsetila da je Ministarstvo, kada su u pitanju „smrdljive zgrade“ naložilo da se ljudima obezbede stanovi, a da se problem rešava i kod nadležnih organa, jer, kako je rekla, ljudi moraju da imaju mogućnost da žive u zdravim stanovima.\n- Koliko sam upoznata, podignute su određene prijave – rekla je Mihajlović u Skupštini grada Beograda i navela da su se građani, osim na rad „Direkcije“ žalili i na probleme vezane za legalizaciju, izdavanje građevinskih dozvola, životnu sredinu, splavove, električnu energiju i da 80 odsto njih dobije odmah informaciju.\nOna je novinarima rekla i da ima zamerke na rad prethodnika u Ministarstvu, jer ni nakon tri meseca od kada je preuzela to Ministarstvo, ne mogu da kompletiraju arhivu, ni da skupe sve ugovore.\n- Da bi kao ministarka znala da li ugovor postoji ili ne, a da ne govorim o nekim drugim stvarima – rekla je ona očekujući da se ovim pozabave i drugi nadležni organi i kao drastičan primer nezadovoljstva navela deonicu Ub-Lajkovac.\n- Neko je potpisivao ugovor u trenutku kada nije imao saznanje da li će i kada će nešto da se gradi – rekla je ona i navela da nastavlja praksu razgovora sa građanima, jer je to fantastičan nacin da u realnosti vidimo probleme i da kroz određene pravilnike i zakonska resenja pokušamo da ih rešimo.\nIzgradnja zgrada, drugih objekata ili njihovih delova Izgradnja železničkih pruga, puteva, ulica i drugih saobraćajnica Državne ustanove


Emocionalna inteligencija: Ko razume svoje emocije, vešto “čita” i tuđe - www.025.rs\nwww.025.rs / DEČIJI KUTAK / Emocionalna inteligencija: Ko razume svoje emocije, vešto “čita” i tuđe\nŠANSA I ZA MANIPULACIJUZnanje o emocijama i bolja procena drugih mogu da se upotrebljavaju, ali i zloupotrebljavaju. – Za mnoge ciljeve čovek mora da se poveže sa drugima. Tu pomaže emocionalna inteligencija, jer osoba zna kako da uključi nekog ko je poseban, ume da mu pristupi, sporazume se sa njim, motiviše ga… Ali upravo zahvaljujući njoj, sposobna je i da izmanipuliše drugog, što znači da ima skriveni cilj i predstavlja stvari na neistinit način. To vam je sudbina svakog znanja – ko zna više od drugih, to može da iskoristi za obostranu korist ili za iskorišćavanje – objašnjava psihoterapeut Milivojević.\nFILIPINCI NAJINTELIGENTNIJIIstraživanja pokazuju da najviši koeficijent emocionalne inteligencije imaju stanovnici Filipina i Salvadora, a najniži Rusi, Belorusi, Litvanci i Singapurci. Kada je u pitanju profesija, za psihologe, psihijatre, socijalne radnike, menadžere i prodavce se tvrdi da su emocionalno pismeniji od ostalih.\nTags: emocionalna inteligencija, emocionalna pismenost, razumevanje drugih\nŠta je korisnije spavanje ili vežbanje?


Kako invazija na Ukrajinu odmiče, i to sudeći po svemu neuspešno po Rusiju, ponovo se otvorilo pitanje od kojeg strahuje čitav svet - da li bi Vladimir Putin pritisnuo “nuklearno dugme”.\nFoto: Shutterstock, ALEXEY NIKOLSKY / SPUTNIK / KREM / Ringier\nNjegovo upozorenje svim zemljama koje se mešaju u rat da će se suočiti sa “neviđenim posledicama” oglasilo je alarm širom globusa, baš kao i kad je stavio svoje nuklearne snage u “visoku pripravnost” na početku invazije. Rusija insistira da postoji samo jedan slučaj u kojem bi pribegla nuklearnom oružju, a to je ako joj je ugrožena egzistencija, a sa tim se slaže većina stručnjaka za spoljnu politiku.\nIpak, neki smatraju da bi Putin mogao da upotrebi taktičko nuklearno oružje “iz očaja”, kako je u aprilu upozorio direktor CIA Viliijam Berns.\n"Nuklearni sukob moguć"\nI predsednik Srbije Aleksandar Vučić upozorio je u nedelju da je nuklearni sukob moguć.\n- Sve što mogu da kažem je da je nuklarni sukob realan i da su veće šanse da se dogodi, nego da se ne dogodi - rekao je Vučić, dodajući da “mala, ograničena kriza u Ukrajini, može da postane uzrok velikih globalnih sukoba” i da on te sukobe očekuje “na jesen”.\nBritanska vojna obaveštajna služba je u nedelju izvestila da ruska ofanziva “gubi zamah” i da je Moskva ostala bez trećine kopnenih snaga.\nStručnjak Fondacije Heritidž iz Vašingtona Brent Sedler ocenio je ranije da bi Putin mogao da upotrebi taktički nuklearni napad ako se njegova zemlja suoči sa “ogromnim vojnim porazom u Donbasu”. Kremlj poriče da bi zbog nepovoljnog ishoda invazije upotrebio nuklearno oružje, dok Putin tvrdi da se u Ukrajini “ostvaruju svi ruski planovi”.\n"Ne gurajte nas u ćošak"\nIpak, mnogi koji nisu verovali ni da će Rusija zaista vojno krenuti na Ukrajinu, sada se pitaju šta će biti ako Zapad Putina “pritisne u ćošak”, posebno nakon (is)koraka koje su nordijske zemlje Finska i Švedska preduzele u vezi članstva u NATO (što je već propraćeno nuklearnim pretnjama Rusije).\nNjihovim prijemom NATO bi bukvalno došao Moskvi na prag što je Putin, ironično, hteo da izbegne napadom na Ukrajinu.\n- Šta je bio razlog za početak operacije u Ukrajini? Nekoliko decenija smo Zapadu govorili da se plašimo da se NATO pomeri na istok, da se bojimo da se NATO približi našim granicama sa svojom vojnom infrastrukturom, vodite računa o tome, ne gurajte nas u ćošak - rekao je krajem marta portparol Kremlja Dmitrij Peskov, ističući da Moskva nema planove da napadne bilo koju NATO zemlju.\n"U Ukrajini van stola, sa NATOM na stolu"\nVećina političkih naučnika, stručnjaka za nuklearno oružje, zapadnih zvaničnika i posmatrača Kremlja smatra da je malo verovatno da bi Putin “pritisnuo crveno dugme” kako bi “izvukao” posustalu invaziju na Ukrajinu, koja je već ušla u treći mesec. Čak je i direktor CIA, nakon upozorenja prošlog meseca, nedavno naveo da njihovi obaveštajci u ovom trenutku ne vide “praktične dokaze da Rusija planira razmeštanje niti potencijalnu upotrebu taktičkog nuklearnog oružja”.\n- Ako sukob u Ukrajini suštinski ostane otvoren između ruskih i ukrajinskih snaga, sa Zapadom koji igra više zastupničku ulogu, ako ostanemo tamo gde smo danas u smislu zapadnog učešća u sukobu, ne vidim nikakvu verovatnoću – rekao je Dmitri Trenin, donedavno direktor Moskovskog centra Karnegi, preneo je Msn.com.\nDmitri Alperovič, predsednik tink-tanka Akcelerator politike Silverado iz Vašingtona i jedan od retkih ruskih posmatrača koji su predvideli invaziju na Ukrajinu, smatra da je “nuklearno oružje van stola” i da su šanse da rat uđe u opasnu, nuklearnu fazu “minijaturne”. Ali, kako je ukazao, ako postoji “stvari kinetički konflikt između Rusije i NATO sila, onda je sve na stolu”.\n"Eskaliranje da bi se deeskaliralo"\nIako je ruska zvanična doktrina, kako smo pomenuli, da bi upotrebila nuklearno oružje samo u slučaju “egzistencijalne pretnje”, u ukrajinskom kontekstu se to tumači kao scenario u kojem NATO članica, poput Poljske, biva uvučena u sukob, a Rusija je u riziku da bude vojno savladana.\n-Ova doktrina je neke američke analitičare navela da zaključe da je Rusija usvojila strategiju eskaliranja da bi se deeskaliralo – navela je krajem aprila u dokumentu za Istraživačku službu Kongresa Ejmi Vulf, istraživač nuklearnog oružja.\nSuština ove strategije – koju Rusija poriče da sprovodi – jeste da bi Moskva ozbiljno razmotrila nuklearni udar, možda ograničen i ne nužno nad velikim urbanim centrom, kako bi odvratila dalju agresiju NATO protivnika. Direktorka Američkih nacionalnih obaveštajnih službi Avril Hejns nedavno je rekla da bi Putin, ukoliko oseti da gubi rat ili da sukob predugo traje, mogao da se više osloni na “asimetrične alatke”.\n- Dakle oni (Rusi) bi se mogli više osloniti na stvari kao što su sajber, nuklearno, precizno i drugo (oružje) – navela je ona, dodajući da i dalje smatraju da Putin neće odobriti upotrebu nuklearnog oružja osim ako ne oceni da postoji egzistencijalna pretnja za državu ili ruski režim.\n"Ne želimo da eksperimentišemo"\nRobert Maga, osnivač tink-tanka SecDev u Otavi, smatra da je jedan od problema u pokušajima da se razume pravi ruski apetit za vođenje rata nuklearnim oružjem taj što je sve zasnovano na neizvesnosti i pretpostavkama, poput procenjivanja zabrinutosti zbog Putinovih izjava i ljutnje koja izbija iz ruskih državnih medija. On je ukazao da sofisticirani modeli za praćenje i predviđanje nuklearnog rizika odbrambenih i obaveštajnih odeljenja nisu javno dostupni i da je, dalje od retorike, teško je zaključiti da li ima stvarnih “materijalnih pomaka” u ruskom ili NATO stavu o nuklearnom ratu.\nNije jasno ni šta Putinovo stavljanje nuklearnih snaga u visoku pripravnost zaista znači - u pitanju bi mogla da bude promena procedure za saopštavanje nuklearni naredbi. Neki misle da je Putin time samo "otkočio nuklearni pištolj", odnosno omogućio da se naredba o lansiranju prenese u sistem komunikacije.\nDok Bela kuća navodi da Amerikanci ne treba da se brinu zbog potencijalnog nuklearnog rata i da SAD nisu promenile svoj nivo uzbune (za koji se veruje da je tri od pet), onlajn istraživačka grupa “Metakulus” procenila je rizik od punog nuklearnog sukoba između SAD i Rusije na svega 0,35 odsto, slično godišnjem riziku tokom Hladnog rata.\nDimitri Sajmes, predsednik Centra za nacionalni interes iz Vašingtona koji se nedavno vratio iz dvonedeljne posete Moskvi, ukazao je da veoma malo moćnih ljudi u Rusiji zaista prihvata da je ovo rat između Rusije i Ukrajine, a ne između Rusije i SAD i Zapadne Evrope.\n- Nismo očekivali da će Putin krenuti sa velikom invazijom na Ukrajinu. Mislim da ne želimo da eksperimentišemo sa tim šta bi Putin uradio ako ga sateramo u ćošak – zaključio je.\nrusija ukrajina vesti Nuklearno oružje Vladimir Putin Aleksandar Vučić\n10:18 KUPANJE NA ADI OD RANOG JUTRA Lekar savetuje oprez zbog visokog UV zračenja (VIDEO)\n10:16 Bajden posle kontroverzne odluke Vrhovnog suda: UGROŽAVAJU NAS U BORBI ZA ČIST VAZDUH


SDSM traži da Albanci okrenu leđa Gruevskom - 23.12.2016, Sputnik Srbija\nSDSM traži da Albanci okrenu leđa Gruevskom\nLider najuticajnije stranke među Albancima u Makedoniji Ali Ahmeti pozvao je ostale albanske partije na sastanak na kojem bi razmotrili stanje u državi posle... 23.12.2016, Sputnik Srbija\n16:10 23.12.2016 (Osveženo: 03:40 26.08.2021)\nLider najuticajnije stranke među Albancima u Makedoniji Ali Ahmeti pozvao je ostale albanske partije na sastanak na kojem bi razmotrili stanje u državi posle vanrednih parlamentarnih izbora. Istovremeno, lider opozicije Zoran Zaev apeluje na Albance da ne ulaze u koaliciju sa VMRO-DPMNE.\nUkoliko se ostale albanske partije, uključujući pokret Besa i Demokratsku partiju Albanaca, odazovu pozivu Ahmetija, ishod eventualnog dogovora mogao bi direktno uticati na konačne rezultate izbora, jer se u tetovskom selu Tearce u nedelju ponavljaju izbori.\nNa izborima 11. decembra u tom selu glasalo je nešto više od 700 osoba, od čega 91 za VMRO-DPMNE Nikole Gruevskog. Ukoliko opozicioni SDSM osvoji 360 glasova više od VMRO-DPMNE, promeniće se i odnos snaga u 6. izbornoj jedinici, a dve najveće partije u Makedoniji imaće po 50 poslanika u Sobranju.\nTeško je, međutim, poverovati da će Albanci masovno izaći na biralište u tom selu i glasati za SDSM, iako je ta stranka na izborima dobila oko 70.000 albanskih glasova.\nPoziv Ahmetija usledio je nekoliko dana pošto su lideri albanskih stranaka, jedan po jedan, razgovarali u Tirani sa premijerom Albanije, Edijem Ramom.\nAlbanski analitičari smatraju da nije isključeno da pokret Besa odbije Ahmetijev poziv.\nIstovremeno, lider makedonske opozicije Zoran Zaev pozvao je albanske stranke da ne ulaze u koaliciju sa Gruevskim, tražeći od njih da „poštuju izbornu volju građana“.


Vesti online / Srpski informativni portal / Policija ponovo u akciji zbog korupcije od pre decenije!\nIstraga je usmerena na članove organizacionog odbora SP 2006. godine, među kojima je legendarni Nemac Franc Bekenbauer, a proširena je i nekadašnjeg generalnog sekretara FIFA Ursa Linsija. Sumnja se da su se kupovali glasovi kako bi Nemačka dobila organizaciju Svetskog prvenstva, a pod istragom su još dvojica neimenovanih čelnika.\n- Pretražene su kuće na različitim lokacijama u Švajcarskoj gde se govori nemački jezik u sklopu istrage koja je pokrenunta prošle godine, vezano za tvrdnje o prevari, kriminalu, pranju novca i proneveri - piše u saopštenju švajcarskog tužilaštva.\nIstraga je pokrenuta u novembru prošle godine, pre svega usmerena je na Bekenbauera jer je bio na čelu odbora za kandidaturu oko dobijanja SP, ali i na ostale članove Hans-Rudolfa Šmita, Tea Cvancigera i Volfganga Niersbaha. Sada se sumnja i na Linsija koji je do prošle nedelje bio predsednik jedne banke u Cirihu, a pretraga domova povezana je sa isplatom od 6,7 miliona evra koji je Fudbalski savez Nemačke dao Robertu Luis-Drajfusu, nekada prvom čoveku "Adidasa" i zagovorniku organizacije SP.